open-index/open-wikipedia-markdown huggingface dataset:
പട്ടണം

പകരം=പട്ടണം|ലഘുചിത്രം|220x220ബിന്ദു|പട്ടണം
ഗ്രാമത്തേക്കാൾ വലുതും നഗരത്തേക്കാൾ ചെറുതുമായ അധിവാസകേന്ദ്രങ്ങളാണ്  **പട്ടണം** എന്നതുകൊണ്ട് ഉദ്ദേശിക്കുന്നത്.

പട്ടണം  എന്ന പദം ആയിരം പേർ മുതൽ ലക്ഷക്കണക്കിന്‌ ആളുകൾ വരെ ഒരുമിച്ചു വസിക്കുന്ന പ്രദേശത്തെ സൂചിപ്പിക്കാനാണ്‌ പൊതുവേ ഉപയോഗിക്കുന്നത്. പലപ്പോഴും ഈ പദം മെട്രോപ്പൊളീറ്റൻ പ്രദേശങ്ങൾക്കുവരെ ഉപയോഗിക്കാറുണ്ട്, അതുപോലെ രാജ്യങ്ങൾത്തോറും പട്ടണത്തിന്റെ നിർവചനം വ്യത്യസ്തമാണ്‌. എന്നാൽ നിർവചനത്തിലെ അവ്യക്തത മൂലം ഇതിനു ധാരാളം അപവാദങ്ങളുണ്ട് താനും. കേരളത്തിൽ ഔദ്യോഗികമായി പട്ടണം എന്നു പറയുന്നത് മുൻസിപ്പൽ ഭരണസം‌വിധാനം നിലനിൽക്കുന്ന പ്രദേശത്തെയാണ്‌.

## ഇന്ത്യ
ഇന്ത്യയിൽ മിക്കസംസ്ഥാനങ്ങളിലും നിലവിലുള്ള നിയമങ്ങൾ പ്രകാരം 20,000 പേർ എങ്കിലും വസിക്കാത്ത ഗ്രാമത്തെ പട്ടണം എന്നു പറയാറില്ല. അത്തരം പട്ടണങ്ങൾ സംസ്ഥാന സർക്കാരിന്റെയോ, കേന്ദ്രസർക്കാരിന്റെയോ നിയമപ്രകാരം രൂപീകരിക്കപ്പെട്ട നഗര തദ്ദേശ സ്വയംഭരണ സ്ഥാപനങ്ങളുടെ കീഴിൽ വരുന്ന നിയമാനുസൃത പട്ടണങ്ങൾ (Statutory Towns) എന്ന ഗണത്തിൽപ്പെടുന്നു. എന്നാൽ ഇന്ത്യയിൽ നിലവിലുള്ള സെൻസസ് സമ്പ്രദായം അനുസരിച്ച് 4,000 പേരോ അതിലധികമോ ആളുകൾ വസിക്കുന്ന താമസപ്രദേശങ്ങളെ പൊതുവേ സെൻസസ് പട്ടണം (Census Town) എന്ന് വിശേഷിപ്പിക്കുന്നു. ഇപ്രകാരം ഒരു പ്രദേശം സെൻസസ് പട്ടണം ആയി പ്രഖ്യാപിക്കുന്നതിന് അവിടുത്തെ ഒരു ചതുരശ്ര കിലോമീറ്ററിനുള്ളിൽ 400 ലധികം ജനസാന്ദ്രതയും പരുഷജനസംഖ്യയുടെ 75 ശതമാനത്തിലധികം പേർ കാർഷികേതര പ്രവർത്തനങ്ങളിൽ ഏർപ്പെടുന്നവരുമായിരിക്കണം. നഗരങ്ങളെയും ഗ്രാമങ്ങളെയും സംബന്ധിച്ച സവിശേഷ വിവരശേഖരണത്തിനാണ് ഇപ്രകാരം സെൻസസ് പട്ടണങ്ങളെ നിശ്ചയിക്കുന്നത്. 

## അവലംബം
ദശമൂലം

പത്ത് ഇനം മരുന്നുചെടികളുടെ കൂട്ടിനെയാണ് **ദശമൂലം** എന്നു പറയുന്നത്. ഈ ചെടികളുടെ വേരുകൾ പ്രധാനമായും ആയുർവേദ മരുന്നുകളുടെ നിർമ്മാണത്തിനു ഉപയോഗിക്കുന്നു.ഇതിൽ കുമ്പിൾ (കുമിഴ്), കൂവളം, മുഞ്ഞ, പാതിരി, പലകപ്പയ്യാനി, ഓരില, മൂവില, ആനച്ചുണ്ട, ചെറുചുണ്ട, ഞെരിഞ്ഞിൽ[ചെറുവൂള] എന്നിവ ഉൾപ്പെടുന്നു. 

ഇതിൽ ആദ്യത്തെ അഞ്ച` മരങ്ങളെ "മഹാപഞ്ചമൂലം" എന്നും അവസാനത്തെ അഞ്ച`ലഘു സസ്യങ്ങളെ "ഹ്രസ്വപഞ്ചമൂലം" എന്നും പറയുന്നു. ഇത് ദശമൂലവൃഷാദി കഷായം, ദശമൂലകടുത്രയ കഷായം, ദശമൂലബലാമൂലാദി കഷായം, ദശമൂല്ല്യാദി കഷായം, ദശമൂലവിശ്വാദി കഷായം, ദശമൂല പഞ്ചകോലാദി കഷായം, ദശമൂലാദി ലേഹ്യം തുടങ്ങിയ ഔഷധങ്ങളുണ്ടാക്കാൻ ഉപയോഗിക്കുന്നു. ഞെരിഞ്ഞിലിനു പകരം പലപ്പോഴും ആവണക്കിൻവേരാണ് ഉപയോഗിക്കാറുള്ളത്.

ശരീരവേദന, നീര്, വാതവികാരം തുടങ്ങിയവയെ ദശമൂലം ശമിപ്പിക്കുന്നു. ഹൃദയത്തിന്റെയും വൃഷണത്തിന്റെയും കാര്യക്ഷമതയെ വർദ്ധിപ്പിക്കുന്നു. ദശമൂലം വാതവ്യാധിഹരൗഷധമായും കണക്കാക്കപ്പെടുന്നു.

## ചിത്രശാല

File:കൂവളം.jpg|thumb|കൂവളം
File:Gmelina arborea plant1.jpg|thumb|കുമ്പിൾ
File:Premna serratifolia.jpg|thumb|മുഞ്ഞ
File:Oroxylum indicum 13.JPG|thumb|പാതിരി
File:Oroxylum indicum leaves.jpg|thumb|പലകപ്പയ്യാനി
File:Desmodium gangeticum Blanco2.377.png|ഓരില
File:Pseudarthria viscida from Kerala, India - 20110424.jpg|thumb|മൂവില
File:Solanum toruvum Sw.jpg|thumb|ആനച്ചുണ്ട
File:Solanum indicum flower.jpg|thumb|ചെറുചുണ്ട
File:Starr 030612-0063 Tribulus terrestris.jpg|thumb|ചെറിയ ഞെരിഞ്ഞിൽ


വർഗ്ഗം:ആയുർവേദൗഷധങ്ങൾ
തുളസീദാസ്

ഭക്തിപ്രസ്ഥാനത്തിന്റെ ഉപജ്ഞാതാക്കളിൽ ഒരാളായിരുന്നു ഭക്തകവിയായ തുളസീദാസ്. 1540 ൽ ഉത്തർപ്രദേശിലെ ബാന്ധാ ജില്ലയിലെ രാജാപൂർ ഗ്രാമത്തിൽ ജനിച്ചതാണെന്ന് കരുതപ്പെടുന്നു. പിതാവിന്റെ പേര് ആത്മാറാം എന്നും മാതാവിൻറെ പേര് ഹൽസി എന്നുമായിരുന്നു. തുളസീദാസിന്റെ ജനനത്തോട് കൂടി മാതാവ് മരിച്ചു. അധികം താമസിയാതെ പിതാവും മരിച്ചു. ഭക്ത നരഹരിദാസിന്റെ ശിക്ഷണത്തിൽ വിദ്യാഭ്യാസം തുടങ്ങി. യുവാവ് ആയതോട്കൂടി ദീനബന്ധു പാഠക്കിന്റെ പുത്രി രത്നാവലിയെ വിവാഹം കഴിച്ചു. തുളസീദാസ് രത്നാവലിയെ വളരെയധികം സ്നേഹിച്ചിരുന്നു. ഒരിക്കൽ രത്നാവലി ഭർത്താവിനോട് പറയാതെ പിതാവിന്റെ അടുക്കലേക്ക് തിരിച്ചുപോയി. തുളസീദാസ് അന്നുതന്നെ രാത്രിയിൽ ഭാര്യയെ കാണാൻ ഭാര്യയുടെ വീട്ടിൽ എത്തി. ഈ കാര്യം രത്നവലിക്ക് ഇഷ്ടമായില്ല. അവർ തുള‍സീദാസിനെ വളരെയധികം ശകാരിച്ചു. ആതിൽ മനംനൊന്ത് തുളസീദാസ് അവിടെനിന്നും നാടുവിട്ടു. പലദേശങ്ങൾ സഞ്ചരിച്ച് അവസാനം അദ്ദേഹം കാശിയിൽ എത്തിച്ചേർന്നു. കാശിയിൽ വച്ചാണ് അദ്ദേഹം, ഭാരതത്തിന്റെ പ്രാചീന സംസ്കൃതികളെക്കുറിച്ച്  പഠിക്കാൻ തുടങ്ങിയത്. അതിനുശേഷം ഭക്തിപ്രസ്ഥാനത്തിലേക്ക് പ്രവേശിക്കുകയും ഭക്തിപ്രസ്ഥാനത്തിൻറെ വളർച്ചക്കായ് പ്രവർത്തിക്കുകയും ചെയ്തു.

## പ്രധാന കൃതികൾ

#രാമചരിതമാനസം
#വിനയ പത്രിക
#കവിതാവലി
#ഗീതാവലി 
#ഹനുമാൻ ചാലിസ
#ദോഹാവലി 
#കൃഷ്ണഗീതാവലി
ഇതിൽ രാമചരിതമാനസം അദ്ദേഹത്തിന്റെ ഏറ്റവും ശ്രേഷ്ഠമായ കൃതിയായി കണക്കാക്കപ്പെടുന്നു. ഈ കൃതി അനേകം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.

## ശൈലികൾ

അദ്ദേഹം ഒന്നിലധികം ഭാഷകൾ ഒരു കൃതിയിലേക്കായി ഉപയോഗിച്ചിട്ടുണ്ട്. കൂടുതലായും സംസ്കൃതം ആയിരുന്നു ഇങ്ങനെ ഉപയോഗിച്ചിരുന്നത്. കൂടാതെ അറബിക്, പാർസി, ഗുജറാത്തി മുതലായ ഭാഷകളിലെ അക്ഷരങ്ങളും അദ്ദേഹം തന്റെ കവിതകളിൽ ഉപയോഗിച്ചിരുന്നു. ഭാവം, ഭാഷ, കാവ്യഭംഗി എന്നിവ മനോഹരമായി അദ്ദേഹം തന്റെ കവിതകളിൽ സമന്വയിപ്പിച്ചിരിക്കുന്നത് നമുക്ക് കാണാൻ കഴിയും.

## പുറത്തേക്കുള്ള കണ്ണികൾ
* വിക്കി സോഴ്സിൽ നിന്ന് (Wikisource) 
* Swargarohan : Tulsi krit Ramayan - Ramcharitmanas text, mp3 audio, reference on character and places, Gujarati translation and Ramcharitmanas PDF for download 
* ''Rāmacaritamānasa'' text in Hindi
* Biography of Tulsidas in Amar Chitra Katha
* Poetic eulogies by Tulsidas -Stutimandal 
* Tulsi Das finds Sri Ram in Lord Jagannath

വർഗ്ഗം:ഭക്തകവികൾ
വർഗ്ഗം:1532-ൽ ജനിച്ചവർ
ശാലിനി (വൃത്തം)

മലയാളവ്യാകരണത്തിലെ ഒരു വൃത്തമാണ്‌ **ശാലിനി**. മഗണം, തഗണം, തഗണം, ഗുരു, ഗുരു എന്നാണു ക്രമം. മ,മ,ത എന്നല്ല.

## ലക്ഷണം

മ,മ,ത എന്നീ ഗണങ്ങളും രണ്ട് ഗുരുവും ചേർന്നാൽ ശാലിനി വൃത്തമാകും. നാലാമത്തെയും ഏഴാമത്തെയും അക്ഷരം കഴിഞ്ഞാൽ ഒരു നിർത്ത് 'യതി' ഉണ്ടായിരിക്കണം. പതിനൊന്ന് അക്ഷരമുള്ള വൃത്തമാണ് ശാലിനി. 

ഉദാഹരണത്തിന്, ** ദാക്ഷിണ്യം രണ്ടില്ല ബന്ധുക്കളോടും.** ഇത് തിരിക്കുമ്പൊൾ **ദാക്ഷിണ്യം**, **രണ്ടില്ല**, **ബന്ധുക്ക,**, **ളോടും** ഇങ്ങനെ വരും. ആദ്യത്തെ ഗണം സർവ്വഗുരുവായത് കൊണ്ട് മഗണം. രണ്ടാമത്തേതും മൂന്നാമത്തേതും അന്ത്യലഘുവായി വരുന്നത് കൊണ്ട് തഗണം. അത് കഴിഞ്ഞു വരുന്ന രണ്ട് അക്ഷരങ്ങളിൽ ആദ്യത്തേത് നീട്ട് വരുന്നത് കൊണ്ട് ഗുരു. രണ്ടാമത്തേത് അവസാനം അം എന്ന് വരുന്നത് കൊണ്ട് ഗുരു.

## ഉദാഹരണം
നാരായണീയത്തിലെ ഇരുപത്താറാം ദശകത്തിലെ (ഗജേന്ദ്രമോക്ഷം) ശ്ലോകങ്ങൾ ഈ വൃത്തത്തിലാണ്. 

"ഇന്ദ്രദ്യുമ്നഃ പാണ്ഡ്യഖണ്ഡാധിരാജ-
സ്ത്വദ്ഭക്താത്മാ ചന്ദനാദ്രൗ കദാചിത്‌
ത്വത്സേവായാം മഗ്നധീരാലുലോകേ 
നൈവാഗസ്ത്യം പ്രാപ്തമാതിഥ്യകാമം"
ഉപേന്ദ്രവജ്ര (വൃത്തം)

ത്രിഷ്ടുപ്ഛന്ദസ്സിലുള്ള ഒരു വൃത്തമാണ് **ഉപേന്ദ്രവജ്ര**. ഒരു വരിയിൽ മൂന്ന് അക്ഷരം വീതമുള്ള മൂന്ന് ഗണങ്ങളും രണ്ട് ഗുരുവും ചേർന്ന് വരുന്ന വൃത്തമാണിത്.  ഉപേന്ദ്രവജ്ര ഒരു സംസ്കൃതവൃത്തമാണ്.  സംസ്കൃതത്തിൽ ഇത് ഉപേന്ദ്രവജ്രാ (उपेन्द्रवज्रा) എന്നറിയപ്പെടുന്നു. 
## ലക്ഷണം

ലക്ഷണം സംസ്കൃതത്തിൽ:

 
ജഗണം, തഗണം, ജഗണം രണ്ട് ഗുരുക്കൾ എന്നിവ ക്രമത്തിൽ വരുന്നത് ഉപേന്ദ്രവജ്ര.  ഇന്ദ്രവജ്രയും ഉപേന്ദ്രവജ്രയും തമ്മിൽ അല്പവ്യത്യാസമേ ഉള്ളൂ.  പാദാദ്യാക്ഷരം ഗുരുവായാൽ ഇന്ദ്രവജ്ര.  ലഘുവായാൽ ഉപേന്ദ്രവജ്ര.  ബാക്കിയെല്ലാം തുല്യം. ഒരു ശ്ലോകത്തിൽ ഈ രണ്ടു വൃത്തങ്ങളും കലർന്നുവരുമ്പോൾ 'ഉപജാതി'യാകുന്നു. ഇന്ദ്രവജ്രയുടെയും ഉപേന്ദ്രവജ്രയുടെയും ഉപജാതിയുടെയും ലക്ഷണവും ഉദാഹരണവും ഒറ്റ ശ്ലോകത്തിൽ ഒതുക്കിയിരിക്കുന്നൂ കേരളപാണിനി വൃത്തമഞ്ജരിയിൽ-
 ഈ ശ്ലോകത്തിലെ ഒന്നും മൂന്നും പാദങ്ങൾ ഇന്ദ്രവജ്ജ്രയും രണ്ടും നാലും പാദങ്ങൾ ഉപേന്ദ്രവജ്ജ്രയുമാണ്. എന്നാൽ ഒരുശ്ലോകത്തിൽ ഈ രണ്ടുവൃത്തങ്ങളും കലർന്നു വന്നതുകൊണ്ട് ശ്ലോകത്തിന്റെ വൃത്തം ഉപജാതിയാണ്.

കൊടുങ്ങല്ലൂർ കൊച്ചുണ്ണി തമ്പുരാന്റെ കാന്തവൃത്തം എന്ന ഗ്രന്ഥത്തിലെ ലക്ഷണം

 
ഇന്ദ്രവജ്രയിൽ പറഞ്ഞതുപോലെ
3, 6, 7, 9, എന്നീസ്ഥാനത്തുള്ള അക്ഷരങ്ങൾ ലഘുവാക്കണം. എന്നാൽ ഒന്നാമത്തെ അക്ഷരവും ലഘുവാക്കിയാൽ അത് ഉപേന്ദ്രവജ്രയാകും.

## ഉദാഹരണങ്ങൾ
ഉദാ:-1

ഉദാ:-2

## ഇവകൂടി കാണുക
* വൃത്തം (വ്യാകരണം)
* ഇന്ദ്രവജ്ര
* ഉപജാതി
എ.സി. ശ്രീഹരി

ഉത്തരാധുനികമലയാളകവിതാരംഗത്തെ ഒരു കവിയാണ് **എ.സി. ശ്രീഹരി**. ഡി.സി. ബുക്സ് 1999-ൽ പ്രസിദ്ധീകരിച്ച 'യുവകവിതക്കൂട്ടം' എന്ന പുസ്തകത്തിലും, സാഹിത്യ പ്രവർത്തക സഹകരണ സംഘം 2001-ൽ പ്രസിദ്ധീകരിച്ച 'കവിതയുടെ നൂറ്റാണ്ട്' എന്ന പുസ്തകത്തിലും കവിതകൾ വന്നിട്ടുണ്ട്. എ.സി. ശ്രീഹരിയുടെ കവിതകൾ കേരളത്തിലെ സർവ്വകലാശാലകളിൽ പാഠപുസ്തകമായി പഠിപ്പിക്കുന്നുണ്ട്. 

## ജീവിത രേഖ
1969 നവംബർ 24 കണ്ണൂർ ജില്ലയിലെ പയ്യന്നൂരിനടുത്ത്‍ ആലപ്പടമ്പ് ഗ്രാമത്തിൽ എ.സി. ദാമോദരൻ നമ്പൂതിരിയുടെയും സാവിത്രി അന്തർജ്ജനത്തിന്റെയും മകനായി ജനിച്ചു. കുറുവേലി വിഷ്ണുശർമ്മ എ.എൽ.പി. സ്കൂളിൽ പ്രാഥമികവിദ്യാഭ്യാസം. മാത്തിൽ ഗവ. ഹയർസെക്കൻഡറി സ്കൂൾ, നെഹ്റു ആർട്സ് ആൻഡ് സയൻസ് കോളേജ്, കാഞ്ഞങ്ങാട് എന്നിവിടങ്ങളിൽ തുടർ വിദ്യാഭ്യാസം. പയ്യന്നൂർ കോളേജിൽനിന്ന് ഇംഗ്ലീഷിൽ ബിരുദവും സെന്റ് ജോസഫ്സ് കോളേജ്, ദേവഗിരിയിൽനിന്ന് ബിരുദാനന്തരബിരുദവും നേടി.  മഹാത്മാഗാന്ധി സർ‌വ്വകലാശാലയിൽ എം.ഫിൽ. 2015-ൽ കണ്ണൂർ സർ‌വ്വകലാശാലയിൽനിന്ന് 'മലയാള ജനപ്രിയ കലാസിനിമയിലെ ആണത്തനിർമ്മാണം' എന്ന വിഷയത്തിൽ ഗവേഷണം പൂർത്തിയാക്കി. ഇപ്പോൾ പയ്യന്നൂർ കോളേജിൽ ഇംഗ്ലീഷ് അദ്ധ്യാപകനായി പ്രവർത്തിക്കുന്നു.

ഭാര്യ: സംഗീത. കെ. മകൻ: എ.സി. ശ്രീഹർഷൻ.

## പുരസ്കാരങ്ങൾ
*എൻ.എൻ. കക്കാട് അവാർഡ്(1996)
*വി.ടി.കുമാരൻ അവാർഡ്(1997)
*വൈലോപ്പിള്ളി അവാർഡ്(1999)

## പുസ്തകങ്ങൾ
*വായനാവികൃതി-കവിതാസമാഹാരം -ഡി.സി. ബുക്സ് കോട്ടയം,2006
*ഇടച്ചേരി (തിരക്കവിത‌) - എ.സി. ബുക്സ് പയ്യന്നൂർ
*Locating the Local in literature and films-പുസ്തകഭവൻ പയ്യന്നൂർ-2018

## അവലംബം
*എ.സി.ശ്രീഹരിയുടെ കവിതകൾ 
*എ.സി.ശ്രീഹരിയുടെ ബ്ലോഗ്


വർഗ്ഗം:1969-ൽ ജനിച്ചവർ
വർഗ്ഗം:മലയാളകവികൾ
വർഗ്ഗം:നവംബർ 24-ന് ജനിച്ചവർ
ഇന്ദ്രവജ്ര (വൃത്തം)

ത്രിഷ്ടുപ്ഛന്ദസ്സിലുള്ള വൃത്തമാണ്‌ **ഇന്ദ്രവജ്ര**.  ഇത് ഒരു സംസ്കൃതവൃത്തമാണ്. സംസ്കൃതത്തിൽ ഇത് ഇന്ദ്രവജ്രാ (इन्द्रवज्रा) എന്നറിയപ്പെടുന്നു.   

## ലക്ഷണം
ലക്ഷണം മലയാളത്തിൽ:

ലക്ഷണം സംസ്കൃതത്തിൽ:

രണ്ട് തഗണങ്ങളും തുടർന്ന് ജഗണവും രണ്ട് ഗുരുക്കളും ക്രമേണ വരുന്നത് ഇന്ദ്രവജ്ര എന്ന വൃത്തം. 

ത ത ജ എന്നീ മൂന്നു ഗണങ്ങളും രണ്ട് ഗുരുവും വന്നാൽ ഇന്ദ്രവജ്രയാകും. ലക്ഷണത്തിൽ ഇതിനോടു സാദൃശ്യമുള്ള മറ്റൊരു വൃത്തമാണ്‌ ഉപേന്ദ്രവജ്ര; ഇതിൽ ആദ്യം ത ഗണത്തിനു പകരം ജ ഗണം വരണം.

കൊടുങ്ങല്ലൂർ കൊച്ചുണ്ണി തമ്പുരാന്റെ കാന്തവൃത്തം
എന്ന ഗ്രന്ഥത്തിലെ ലക്ഷണം

11 അക്ഷരങ്ങൾ ഒരു പാദത്തിലുള്ള ഈ വൃത്തത്തിൽ 3,6,7,9 എന്നീസ്ഥാനത്തുള്ള അക്ഷരങ്ങൾ ലഘുവാക്കണം.
ബാക്കിയുള്ളവ ഗുരുവായും പരിഗണിക്കണമെന്നു ഇവിടെ പറയുന്നു. ഇതു ഓർത്തുവയ്ക്കാനും മനസ്സിലാക്കാനും എളുപ്പമാണ്.

## ഉദാഹരണങ്ങൾ

ഉദാ:-1

ഉദാ:-2

## ഇവകൂടി കാണുക
* ഉപേന്ദ്രവജ്ര
* ഉപജാതി
* ഇന്ദ്രവംശാ

## കുറിപ്പുകൾ
ഒരു വരിയിൽ ഇന്ദ്രവജ്രയും അടുത്തവരിയിൽ ഉപേന്ദ്രവജ്രയും വന്നാൽ ഉണ്ടാകുന്ന വൃത്തമാണ്‌ ഉപജാതി. ഇവ്വിധം ഇന്ദ്രവംശയും വംശസ്ഥവും വരുന്നത് മറ്റൊരു ഉപജാതിയാണ്‌.

## ആധാരങ്ങൾ
ജ്യേഷ്ഠദേവൻ

കേരളത്തിലെ മലപ്പുറം ജില്ലയിലുൾ‌പ്പെട്ട പൊന്നാനി താലൂക്കിലെ ആലത്തൂർ ഗ്രാമത്തിൽ ജീവിച്ചിരുന്ന ഗണിതശാസ്ത്രജ്ഞനാണ്‌ **ജ്യേഷ്ഠദേവൻ**. ഇദ്ദേഹമാണ് ഗണിതന്യായസംഗ്രഹം എന്നറിയപ്പെടുന്ന ' യുക്തിഭാഷ' എന്ന ഗണിതശാസ്ത്രഗ്രന്ഥം രചിച്ചത്. യുക്തിഭാഷ എന്ന ഗ്രന്ഥം ഗണിതശാസ്ത്രത്തിലെ ഒരു വിഭാഗമായ കലനവുമായി ബന്ധപ്പെട്ട് രചിയ്ക്കപ്പെട്ട ആദ്യപുസ്തകമായി ഗണിയ്ക്കപ്പെടുന്നു. പക്ഷേ യുക്തിഭാഷയുടെ രചയിതാവാരെന്നതു ബന്ധപ്പെട്ട് ഇന്നും തർക്കങ്ങൾ നിലവിലുണ്ട്.യുക്തിഭാഷ രചിച്ചത് 1639ൽ ആലത്തൂർ പാറങ്ങോട്ട് എന്ന ബ്രാഹ്മണകുടുംബത്തിൽ ജനിച്ച ബ്രഹ്മദത്തനാണെന്നും തെളിവുകളുണ്ട്. യുക്തിഭാഷയ്ക്ക് രണ്ട് ഭാഗങ്ങളുണ്ട്.ഒന്നാം ഭാഗം ഗണിത സിദ്ധാന്തങ്ങളെയും രണ്ടാം ഭാഗം വാനശാസ്ത്രത്തെയും ഉൾക്കൊള്ളുന്നു.

ജ്യേഷ്ഠദേവന്റെ മറ്റൊരു ഗ്രന്ഥമാണ് ദൃക്കരണം. ഇത് മലയാളത്തിലെ രണ്ടാമത്തെ ഗണിതശാസ്ത്രഗ്രന്ഥമാണെന്ന് പറയപ്പെടുന്നു. ഈ ഗ്രന്ഥത്തിൽ നിന്നുള്ള തെളിവിന്റെ അടിസ്ഥാനത്തിൽ 1500-1610 ആണു ജ്യേഷ്ഠദേവൻ‌ നമ്പൂതിരിയുടെ ജീവിതകാലം എന്ന് വിശ്വസിയ്ക്കപ്പെടുന്നു. വടശ്ശേരി ദാമോദരൻ നമ്പൂതിരിയുടെ ശിഷ്യനാണ് ജ്യേഷ്ഠദേവൻ.
.

വർഗ്ഗം:ഇന്ത്യൻ ഗണിതശാസ്ത്രജ്ഞർ
നതോന്നത

ഒരു ഭാഷാവൃത്തമാണ്‌ **നതോന്നത**.ഈ വൃത്തത്തിൽ ഒന്നാം പാദത്തിൽ രണ്ട് അക്ഷരം വരുന്ന 8 ഗണങ്ങളുംരണ്ടാം പാദത്തിൽ രണ്ട് അക്ഷരം വരുന്ന 6 ഗണവും ഒരു അക്ഷരം വരുന്ന ഒരു ഗണവും രണ്ട് പാദങ്ങളിലും 8അക്ഷരങ്ങൾ കഴിഞ്ഞ് യതിയും വരുന്നതാണ്. ഈ വൃത്തം പ്രധാനമായും വഞ്ചിപ്പാട്ടിലാണ് ഉപയോഗിക്കുന്നത്.

രാമപുരത്ത് വാര്യരുടെ കുചേലവൃത്തം വഞ്ചിപ്പാട്ടാണ് നതോന്നത വൃത്തത്തിൽ എഴുതപ്പെട്ടിട്ടുള്ള ഏറ്റവും പ്രശസ്തമായ കൃതി. കുമാരനാശാന്റെ കരുണ എന്ന കാവ്യവും അർണ്ണോസ് പാതിരിയുടെ പുത്തൻ പാന എന്ന കാവ്യത്തി പന്ത്രണ്ടാം പാദവും നതോന്നത വൃത്തത്തിലെ മറ്റ് കൃതികളാണ്.

## ലക്ഷണം

ഉദാഹരണം:

""സാന്ദീ/പനീ/ ഗൃഹേ/ പണ്ടു/സാഹ/സാൽ ക/ഴിഞ്ഞ/തും നാം/
സാദ/രം വേ/ദശാ/സ്ത്രങ്ങ/ളഭ്യ/സിച്ച/തും""

## അവലംബം


വർഗ്ഗം:ഭാഷാവൃത്തങ്ങൾ
വയലിൻ

തടിയും തന്ത്രികളും ഉപയോഗിച്ച് നിർമ്മിക്കപ്പെട്ട ഉപകരണമാണ് വയലിൻ. തന്ത്രികളുടെ മുകളിലൂടെ ബോ ഉപയോഗിച്ചാണ് വയലിൻ വായിക്കുന്നത്. തന്ത്രികളെ വിരലുപയോഗിച്ച് തട്ടിക്കൊണ്ട് (പിസിക്കാറ്റോ) വായിക്കുന്ന ശൈലിയും നിലവിലുണ്ട്.

17 ആം നൂറ്റാണ്ടിൽ ആണ്  വയലിൻ ആദ്യം പ്രചാരത്തിലെത്തിയത്. 18, 19 നൂറ്റാണ്ടുകളിൽ കൂടുതൽ ഭേദഗതികൾ വരുത്തിthumb|വയലിൻ
ശ്രുതിമധുരമായ സംഗീതം പൊഴിക്കുന്ന ഒരു തന്ത്രിവാദ്യമാണ്‌ **വയലിൻ** അഥവാ ഫിഡിൽ. പാശ്ചാത്യമായ വാദ്യോപകരണമാണ് ഇതെന്നാലും കർണാടക സംഗീതത്തിൽ ഇന്ന് ഒഴിച്ചുകൂടാൻ കഴിയാത്ത ഒരു ഉപകരണമാണിത്. 

മനുഷ്യശബ്ദത്തോട് ഏറ്റവും കൂടുതൽ താദാത്മ്യം പ്രാപിച്ച നാദമാണ് വയലിനുള്ളത്. ആറ് കാലങ്ങളും വളരെ മനോഹരമായി വയലിനിൽ വായിക്കുവാൻ സാധിക്കും. വയലിൻ കൂടാതെയുള്ള ഒരു സംഗീതകച്ചേരി ഇക്കാലത്ത് വിരളമാണ്‌. വായ്പ്പാട്ടിന്റെ കൂടെയല്ലാതെ വയലിൻ മാത്രം ഉപയോഗിച്ചും കച്ചേരികൾ നടത്തുന്നുണ്ട്.

## തന്ത്രികൾ
ലഘു|left|കർണാടകസംഗീതക്കച്ചേരിക്ക് പിന്നണിയിൽ വയലിൻ വായിക്കുന്നു
നാലു തന്ത്രികളാണ്‌ സാധാരണയായി വയലിനുള്ളത്. കർണ്ണാടകസംഗീതത്തിൽ ഓരോ കമ്പികളും യഥാക്രമം മന്ദ്രസ്ഥായി ഷഡ്ജം, മന്ദ്രസ്ഥായി പഞ്ചമം, മദ്ധ്യസ്ഥായി ഷഡ്ജം, മദ്ധ്യസ്ഥായി പഞ്ചമം എന്നിവ മീട്ടുന്നതിനായി ക്രമീകരിച്ചിരിക്കും. പാശ്ചാത്യ ശൈലിയിൽ ഇ,എ,ഡി,ജി എന്നിങ്ങനെയാണ് തന്ത്രികളുടെ ക്രമീകരണം.

## ചരിത്രം
ഗ്രീസിലെ ലയർ പോലെയുള്ള കമ്പിവാദ്യങ്ങൾ കമ്പി വലിച്ചുവിട്ടു വായിക്കുന്നവയാണ്. വില്ലുരൂപത്തിലുള്ള വാദ്യോപകരണങ്ങൾ മധ്യേഷ്യയിലെ അശ്വാരൂഢസസ്കാരത്തിൽ നിന്നും ഉത്ഭവിച്ചതാണ്. ഇതിനൊരു ഉദാഹരണമാണു തംബുർ. ഇതു ആധുനിക ഉസ്ബെക്കിസ്ഥാൻ അല്ലെങ്കിൽ കോബിസ് (Kazakh: қобыз) (kyl-kobyz) -ഒരു പ്രാചീന ടർക്കിയിലേയോ കസാക്കിലേയോ വദ്യോപകരണം അല്ലെങ്കിൽ മംഗോളിയായിലെ മോറിൻ ഹൂർ: ടർക്കിയിലേയോ മംഗോളിയായിലേയോ അശ്വാരൂഢരായിരിക്കാം ഒരുപക്ഷെ ലോകത്തെ ആദ്യത്തെ ഫിഡിൽ വായനക്കാർ. അവരുടെ രണ്ടു കമ്പികളുള്ള തിരിച്ചുപിടിക്കുന്ന ഫിഢിലുകളുടെ കമ്പികൾ കുതിര വാലുപയോഗിച്ചാണ് നിർമ്മിച്ചിരിക്കുന്നത്. അവ വായിക്കുന്നതോ, കുതിരരോമം കൊണ്ടുള്ള വില്ലുകൊണ്ടും. ഇതിന്റെ തലഭാഗത്ത് കുതിരയുടെ തല കൊത്തിവച്ചിട്ടുമുണ്ടാവും. ഇന്നു നമ്മൾ വായിക്കാനുപയോഗിക്കുന്ന വയലിനുകളും വയോളകളും സെല്ലോകളും വായിക്കുന്നതിനുള്ള വില്ലു നിർമ്മിച്ചിരിക്കുന്നത് അന്നത്തെ നാടോടികളുടെ പൈതൃകമായ കുതിരരോമം കൊണ്ടു തന്നെയാണ്.

ഈ വാദ്യോപകരണങ്ങൾ ഒടുവിൽ, ചൈനയിലേയ്ക്കും ഇന്ത്യയിലേയ്ക്കും ബൈസാന്റൈൻ സാമ്രാജ്യത്തിലേയ്ക്കും മധ്യപൂർവദേശങ്ങളിലേയ്ക്കും പടരുകയാണുണ്ടായത്. അവിടെ അവ എർതു(ചൈന) റിബാബ്(മധ്യപൂർവദേശം) ലൈറ(ബൈസാന്റിയം) ഇസ്രാജ് (ഇന്ത്യ) എന്നീ രൂപങ്ങളിൽ വിവിധ സ്ഥലങ്ങളിൽ ഉപയോഗിച്ചുവരുന്നു. ഇന്ന്ത്തെ രൂപത്തിൽ വയലിൻ ഉൽഭവിച്ചത് 16മ് നൂറ്റാണ്ടിലെ വടക്കൻ ഇറ്റലിയിലായിരുന്നു. മധ്യപൂർവദേശത്തിനു സിൽക്ക് റൂട്ട് (പട്ടുപാത) എന്നറിയപ്പെടുന്ന പാത വഴി ഇറ്റലിയിലെ തുറമുഖങ്ങളായ വെനീസ്, ജെനോവ എന്നിവിടങ്ങളുമായി വാണിജ്യബന്ധമുണ്ടായിരുന്നു. 

ആധുനിക യൂറോപ്യൻ വയലിനു മധ്യപൂർവദേശത്തെയും ബൈസാന്റിയം സാമ്രാജ്യത്തിലേയും പല വാദ്യോപകരണങ്ങളുമായും ബന്ധമുണ്ടായിരുന്നു. 
ആദ്യ വയലിൻ നിർമാതാക്കൾ ഇന്നത്തെ മൂന്നുതരം വാദ്യോപകരണങ്ങളിൽ നിന്നും കടം കൊണ്ടിട്ടുണ്ടെന്നു കാണാം: പത്താം നൂറ്റാണ്ടു മുതൽ ഉപയോഗിച്ചു വന്നിരുന്ന, റെബെക്ക് (ബൈസാന്റിയം സാമ്രാജ്യത്തിലേ ലൈറയിൽ നിന്നും അറബി വാദ്യമായ റെബാബിൽ നിന്നും) , ഫിഢിൽ, ലിറ ഡ ബ്രാക്കിയോ.

## അവലംബം

വർഗ്ഗം:വാദ്യോപകരണങ്ങൾ
വർഗ്ഗം:കർണ്ണാടകസംഗീതം
വർഗ്ഗം:കേരള സ്കൂൾ കലോത്സവ ഇനങ്ങൾ
കടക്കോടി

മലബാറിലെ കടലോരഗ്രാമങ്ങളിൽ നൂറ്റാണ്ടുകൾക്ക് മുമ്പേ രൂപം കൊണ്ട് അടുത്ത കാലം വരെ നിലനിന്ന് പോന്ന ഒരു നീതിന്യായ പ്രസ്ഥാനമാണ് **കടക്കോടി** എന്ന **കടൽക്കോടതി** (Sea court). തൊഴിലുടമകളും തൊഴിലാളികളും തമ്മിലുള്ള ബന്ധം, കടലിൽ കണ്ടെത്തുന്ന മത്സ്യക്കൂട്ടങ്ങളെ പിടിക്കുവാനുള്ള അവകാശം സംബന്ധിച്ച പ്രശ്നങ്ങൾ തുടങ്ങി മത്സ്യബന്ധനവും മത്സ്യവിൽപനയും ആയി ബന്ധപ്പെട്ട എല്ലാ തർക്കങ്ങളും തീർപ്പാക്കിയിരുന്നത് കടക്കോടിയാണ്. 

## പ്രവർത്തനം
ഓരോ കടക്കോടിയിലും ഒരു പ്രസിഡണ്ടും സെക്രട്ടറിയും ശിപായിയും 19 അംഗങ്ങളും ഉണ്ടായിരിക്കും. ബ്രിട്ടീഷ് സമ്പ്രദായം വരുന്നതിന് മുമ്പ് ഈ സ്ഥാനങ്ങൾ മൂപ്പൻ, സ്ഥാനി എന്നിങ്ങനെയായിരുന്നു. കടക്കോടി യോഗത്തിൽ പ്രസിഡണ്ടായിരിക്കും അദ്ധ്യക്ഷ്യം വഹിക്കുക. അയാൾ പരാതി സഭയിൽ വിവരിക്കുന്നു. എതിർകക്ഷിക്ക് അയാളുടെ ഭാഗം വിശദീകരിക്കാൻ അവസരം നൽകുന്നു. പിന്നീട് പരാതിക്കാരനോടും എതിർകക്ഷിയോടും അവരുടെ സാക്ഷ്യങ്ങൾക്കുള്ള തെളിവുകളും സാക്ഷികളെയും ഹാജരാക്കാൻ ആവശ്യപ്പെടുന്നു. സാക്ഷികളെ ഓരോരുത്തരെയായ് വിളിച്ച് പരസ്യമായി ചോദ്യം ചെയ്യുന്നു. സാക്ഷി വിസ്താരത്തിന് ശേഷം പ്രസിഡണ്ടിൻറെയും സെക്രട്ടറിയുടെയും നേതൃത്ത്വത്തിൽ ജഡ്ജിമാരുടെ ഒരു പാനൽ ഉണ്ടാക്കുന്നു. ഈ ജഡ്ജിമാർ പ്രത്യേകം യോഗം ചേർന്ന് വിധി പ്രസ്താവിക്കും. വിധിയിൽ കക്ഷികൾ തൃപ്തരല്ലെങ്കിൽ അപ്പീൽ കൊടുക്കാം. ആദ്യം വിചാരണ നടത്തിയ കോടതിയുടെ തൊട്ട് വടക്കും തെക്കും ഉള്ള കടക്കോടികളെ കൂടി ഉൾപ്പെടുത്തിയതാണ് അപ്പീൽ കോടതി. വീണ്ടും വീണ്ടും അപ്പീൽ നൽകുമ്പോൾ ഈരണ്ട് കടക്കോടികൾ കൂടി അപ്പീൽ കോടതികളിൽ ചേർക്കപ്പെടും.

## പഠനം
കടക്കോടി (കടൽ കോടതി, Sea Court) യെ കുറിച്ച് മലയാളത്തിലെ ആദ്യത്തെ ആധികാരിക പഠനം നടത്തിയത് ശ്രീ. വി.കെ.പ്രഭാകരൻ ആണ്. 

## അവലംബങ്ങൾ
* ജനയുഗം വാരാന്തദർശനം 18.06.1995
* വർത്തമാനം ആഴ്ചപ്പതിപ്പ് 13.04.2003
* പാഠഭേദം ഓഗസ്റ്റ് 2005.

വർഗ്ഗം:കേരളചരിത്രം
മാവിലായി

കേരളത്തിലെ കണ്ണൂർ ജില്ലയിലെ ഒരു ഗ്രാമമാണ്  **മാവിലായി**. കണ്ണൂർ-കൂത്തുപറമ്പ് റോഡിൽ കണ്ണൂരിൽ നിന്നും 15 കിലോമീറ്റർ അകലെയായി പെരളശ്ശേരി പഞ്ചായത്തിലാണു മാവിലായി സ്ഥിതി ചെയ്യുന്നത്.

## സ്ഥിതിവിവരക്കണക്കുകൾ

2001  ലെ  ഇന്ത്യ കാനേഷുമാരി  പ്രകാരം ,ഇവിടുത്തെ ജനസംഖ്യ 11,953 ആണ്. ഇതിൽ  47%  പുരുഷന്മാരും 53% ശതമാനം സ്ത്രീകളും ഉണ്ട്. ഇവിടുത്തെ ശരാശരി സാക്ഷരതാനിരക്ക്  84% ആണ്.

## പ്രത്യേകതകൾ
മാവിലായിക്കാവ് വളരെ പ്രസിദ്ധമാണ്. ഇവിടെ നടക്കുന്ന അടി ഉത്സവം വളരെ  പ്രസിദ്ധമാണ്.

## അവലംബങ്ങൾ
നാട്യകല്പദ്രുമം

പ്രശസ്ത കൂടിയാട്ടം കലാകാരനായ ** [[മാണി മാധവ ചാക്യാർ]]** (1899 - 1990) കൂടിയാട്ടത്തിന്റെ സമസ്ത വശങ്ങളേയും കുറിച്ച് ശാസ്ത്രീയമായി  പ്രതിപാദിക്കുന്ന ആധികാരിക ഗ്രന്ഥമാണ് **നാട്യകല്പദ്രുമം**.1975ലെ കേരള സാഹിത്യ അക്കാദമി അവാർഡ് നേടിയ കൃതിയാണിത്. 

ഈ ഗ്രന്ഥത്തിന്റെ അവതാരിക എഴുതിയിട്ടുള്ളത് ഡോ. കെ. കുഞ്ചുണ്ണിരാജ ആണ്.

## ഇവയും കാണുക

* മാണി മാധവ ചാക്യാർ
* കൂടിയാട്ടം
* മാണി ദാമോദര ചാക്യാർ
* ചാക്യാർ കൂത്ത്
* നവരസങ്ങൾ
* രസം (കല)
* കഥകളി
* മോഹിനിയാട്ടം
* തുള്ളൽ
[നാട്യാചാര്യ വിദൂഷകരത്നം [പത്മശ്രീ **മാണി മാധവ ചാക്യാർ**|thumb|right|200px]]

## അവലംബം

 
വർഗ്ഗം:കല
വർഗ്ഗം:കേരളസംസ്കാരം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:കൂടിയാട്ടം
പൊട്ട്

നെറ്റിയിൽ അണിയുന്ന ഒരു അലങ്കാരവും നെറ്റിയിലെ ആജ്ഞാചക്രത്തെ ഉണർത്താനുള്ള ഒരു ഉപാധിയുമാണ് **പൊട്ട്**.  കുങ്കുമ പൊടി, ചാന്ത്, ചന്ദനം  തുടങ്ങിയവകൊണ്ടാണ് യഥാർത്ഥത്തിൽ പൊട്ട് തൊടേണ്ടത്. ദക്ഷിണേഷ്യയിലും ദക്ഷിണപൂർ‌വ്വേഷ്യയിലും പൊട്ടു തൊടൽ വ്യാപകമായി കാണപ്പെടുന്നു.  പൊതുവേ ഇത് വൃത്താകൃതിയിലാണ് തൊടാറുള്ളത്.

പ്ലാസ്റ്റിക്ക് ഉപയോഗിച്ചു നിർമ്മിച്ച, നെറ്റിയിൽ നേരിട്ട് ഒട്ടിക്കാവുന്ന പല ആകൃതിയിലും വലിപ്പത്തിലും നിറത്തിലുമുള്ള കൃത്രിമ പൊട്ടുകൾ അലങ്കാരത്തിന് മാത്രമായി ഉപയോഗിക്കാറുണ്ട്.

കൈകുഞ്ഞുങ്ങളുടെ കവിളുകളിലും കറുത്ത കരിപ്പൊട്ട് കുത്താറുണ്ട്.  ഇത് കണ്ണ് തട്ടാതിരിക്കാനും (ദൃഷ്ടിദോഷം) ദുഷ്ടാത്മാവുകളിൽ നിന്നുള്ള രക്ഷയ്ക്കുവേണ്ടിയുമാണ് എന്ന് പറയപ്പെടുന്നു.
## ചിത്രശാല

പ്രമാണം:Girl with pottu.jpg|ഒരു പെൺകുട്ടിയുടെ നെറ്റിയിൽ അണിഞ്ഞ പൊട്ട്
File:ModernBindi.JPG|കൃത്രിമപ്പൊട്ടുകൾ
തിര (വിവക്ഷകൾ)

*തിര, സമുദ്രത്തിലെ തിരമാലകൾ എന്ന അർത്ഥത്തിൽ
* തിര, വെടിക്കോപ്പുകൾ, തോക്കിൽ നിറക്കുന്ന ഉണ്ട തുടങ്ങിയവ
*തിര, ചലച്ചിത്രത്തിനുപയോഗിക്കുന്ന വെള്ളിത്തിര, തിരശ്ശീല
*മാങ്ങാത്തിര, മാങ്ങായുടെ ഭക്ഷ്യയോഗ്യമായ ഭാഗം, ജലാംശം ഏതാണ്ട് പൂർണ്ണമായി ഒഴിവാക്കിയതിനുശേഷം, പൊതുവേ പരത്തിയ രൂപത്തിലുള്ളത്.
*തിര (ചലച്ചിത്രം), വിനീത് ശ്രീനിവാസൻ സംവിധാനം ചെയ്ത് 2013 നവംബർ 14-നു പുറത്തിറങ്ങിയ ഒരു ത്രില്ലർ ചലച്ചിത്രമാണു തിര
നാലുകെട്ട് (നോവൽ)

എം.ടി. വാസുദേവൻ നായരുടെ ആദ്യത്തെ നോവലാണ്‌ **നാലുകെട്ട്**. 1958-ലാണ്‌ ഈ നോവൽ പുറത്തിരങ്ങിയത്. ഈ കൃതി 1959-ലെ കേരള സാഹിത്യ അക്കാദമി അവാർഡ് നേടുകയുണ്ടായി. അഞ്ചു ലക്ഷത്തിലേറെ കോപ്പികൾ വിറ്റഴിക്കപ്പെട്ട ഈ നോവൽ 14 ഭാഷകളിലേക്ക് തർജ്ജമ ചെയ്യപ്പെട്ടിട്ടുണ്ട്.അപ്പുണ്ണി എന്ന കഥാപാത്രത്തിന്റെ യാത്രകളാണ് നാലുകെട്ട്. കുടുംബവും ആചാരങ്ങളും ജീവിതത്തിന്റെ നെടുങ്കൻ കാരാഗ്രഹങ്ങളും വ്യക്തിയെ എത്രത്തോളം പ്രയാസപ്പെടുത്തുന്നു എന്ന് മനസ്സിലാകും.

## കഥാ സംഗ്രഹം
കേരളത്തിലെ നായർ സമുദായത്തിലെ ഒരു കൂട്ടുകുടുംബത്തിന്റെ പശ്ചാത്തലത്തിലാണ് 'നാലുകെട്ട്' എന്ന നോവൽ പറയുന്നത്. നാലുകെട്ട് എന്ന വാസ്തുശില്പം തന്നെ കേന്ദ്രബിന്ദുവാക്കി, സമൂഹത്തിലെ മാറ്റങ്ങളും പാരമ്പര്യങ്ങളും മനുഷ്യബന്ധങ്ങളും എല്ലാം നോവലിൽ ചർച്ച ചെയ്യപ്പെടുന്നു.നോവൽ അപ്പുണ്ണിയുടെ ജീവിതം, അദ്ദേഹത്തിന്റെ വളർച്ച, പ്രണയം, വിവാഹം എന്നിവയെ കേന്ദ്രീകരിച്ചാണ് പുരോഗമിക്കുന്നത്. എന്നാൽ ഇതിനിടയിൽ, കുടുംബത്തിലെ പഴയ തലമുറയും പുതിയ തലമുറയും തമ്മിലുള്ള മൂല്യാധാരങ്ങളിലുള്ള വ്യത്യാസങ്ങൾ, സമൂഹത്തിലെ മാറ്റങ്ങൾ, നാലുകെട്ട് എന്ന വാസ്തുശില്പത്തിന്റെ പ്രതീകാത്മകത എന്നിവയെല്ലാം ചർച്ച ചെയ്യപ്പെടുന്നു.
നോവലിന്റെ അവസാനം, നാലുകെട്ട് പൊളിക്കാനുള്ള തീരുമാനിക്കുന്നുണ്ടെങ്കിലും നാടുവിട്ട് പോയ അപ്പുണ്ണി തിരിച്ചു വന്ന് ഈ നാലുകെട്ട് വില കൊടുത്ത് വാങ്ങുകയും അവിടെ തന്റെ അമ്മയോടും അപ്പുണ്ണി നായരോടൊപ്പവും ജീവിക്കുന്നു.

## കഥാപാത്രങ്ങളും സംഭവങ്ങളും
*അപ്പുണ്ണി: നോവലിലെ പ്രധാന കഥാപാത്രം. തന്റെ അമ്മയുടെ വീട്ടിൽ വളരുന്ന അപ്പുണ്ണി, പാരമ്പര്യങ്ങളുടെയും സാമൂഹിക നിയമങ്ങളുടെയും പിടിയിൽപ്പെട്ട് ജീവിക്കുന്ന ഒരു യുവാവാണ്.
*പാറു: അപ്പുണ്ണിയുടെ അമ്മ. പുതുതലമുറയുടെ ആശയങ്ങളോട് ചേർന്ന് നിൽക്കുന്ന, സ്വതന്ത്രചിന്താഗതിക്കാരിയായ സ്ത്രീ.
*ശങ്കരൻ നായർ: കുടുംബത്തിലെ കർണാവർ. പഴയകാലത്തെ പാരമ്പര്യങ്ങളെ ഉറച്ചുപിടിക്കുന്നയാൾ.
*സെയ്താലിക്കുട്ടി: അപ്പുണ്ണിയുടെ കസിൻ. അദ്ദേഹവും പുതിയ തലമുറയുടെ പ്രതിനിധിയാണ്.

## അവലംബം

വർഗ്ഗം:എം.ടി. വാസുദേവൻ നായരുടെ നോവലുകൾ
മുതുകുറുശ്ശി (പാലക്കാട്)

പാലക്കാട് ജിലയിൽ മണ്ണാർക്കാട് താലൂക്കിൽ തച്ചമ്പാറ പഞ്ചായത്തിൽ സ്ഥിതിചെയ്യുന്ന ഒരു സ്ഥലമാണ് **മുതുകുറുശ്ശി**. തച്ചമ്പാറയിൽ നിന്നും 4 കി.മീ.അകലെയാണ് ഈ സ്ഥലം. തച്ചമ്പാറ-കാഞ്ഞിരപ്പുഴ റോഡ് ഈ പ്രദേശത്തുകൂടി പോകുന്നു, തെക്കു ഭാഗങ്ങളിൽ വാക്കൊടൻ മലയും, വടക്ക് കാഞ്ഞിരപ്പുഴ, പടിഞ്ഞാറു തച്ചംപാറ എന്നിങ്ങനെയാണ്‌ അതിർത്തികൾ. ഇവിടെ പ്രസിദ്ധമായ ശ്രീ കിരാതമൂർത്തി ക്ഷേത്രം സ്ഥിതി ചെയ്യുന്നു. ധാരാളം കർഷകരുള്ള ഒരു ഗ്രാമമാണ് ഇത്‌. തെങ്ങ്, വാഴ, റബ്ബർ എന്നിവയാണു പ്രധാന വിളകൾ. കുടുംബശ്രീ പോലുള്ള സംരംഭങ്ങൾ ഇവിടെ പ്രവർത്തിക്കുന്നുണ്ട്> എകദേശം 50 കൊല്ലത്തൊളം പഴക്കമുള്ള ഒരു റിക്രിയെഷൻ ക്ലബ് ആൻഡ് ലൈബ്രറിയും ഇവിടെയുണ്ട്. വിദ്യാഭ്യാസസ്ഥാപനമായി ഇവിടെ ഒരു പ്രെമറി സ്കൂൾ മാത്രമാണ് ഉള്ളത്.

വർഗ്ഗം: പാലക്കാട് ജില്ലയിലെ ഗ്രാമങ്ങൾ
പാഠകം

പുരാണ കഥാകഥനമാണ് **പാഠകം**. ഈ കല രംഗത്തവതരിപ്പിക്കുന്നത് നമ്പ്യാർമാരാണ്. വളരെ ലളിതമായ രംഗസജ്ജീകരണമാണ് പാഠകത്തിന്റേത്. കത്തിച്ചു വെച്ച ഒരു നിലവിളക്കു മാത്രം. ഇതിൽ ഒരു നടൻ മാത്രമാണുള്ളത്. കാര്യമായ വേഷവിധാനങ്ങളൊന്നുമില്ല. ചുവന്ന പട്ട് കൊണ്ട് തലയിൽ ഒരു കെട്ട്, ശരീരത്തിൽ ഭസ്മക്കുറി, മാലകൾ, നെറ്റിയിൽ കുങ്കുമപ്പൊട്ട് എന്നിവ. പാഠകം അവതരിപ്പിക്കുന്ന ആൾ വാഗ്മിയും നർമബോധം ഉള്ള ആളുമായിരിക്കണം.കൂത്തിന്റെ അവതരണരീതിയുമായി സാദൃശ്യം തോന്നുമെങ്കിലും പരിഹാസ പ്രയോഗങ്ങൾ ഒട്ടും പാടില്ല എന്ന നിബന്ധന പാഠകത്തിലുണ്ട്. വാദ്യ പ്രയോഗങ്ങളോ മറ്റ് അനുഷ്ഠാന കർമ്മങ്ങളോ ഇല്ല.

പാഠകം എന്ന കലാരൂപം ഉദ്ഭവിച്ചത്ചാക്യാർ കൂത്തിൽ നിന്നാണ് എന്ന് പൊതുവേ കരുതപ്പെടുന്നു. ഇത് സമർഥിക്കുന്ന ഒരു ഐതിഹ്യവും പറഞ്ഞു കേൾക്കുന്നുണ്ട്.
ചാക്യാർ കൂത്തിന് മിഴാവ് വായിക്കുന്നവരാണ് നമ്പ്യാർമാർ.. ഒരിക്കൽ ഒരു ക്ഷേത്രത്തിൽ ചാക്യാർ കൂത്ത് അവതരിപ്പിക്കുവാനായി ചാക്യാർക്ക് എത്തുവാൻ സാധിച്ചില്ല.കൂത്തിനു മിഴാവ് വായിക്കുവാനുള്ള നമ്പ്യാർ മാത്രമേ എത്തിയിരുന്നുള്ളൂ.
ലഘുചിത്രം|പാഠകം അവതരണം
അന്നൊക്കെ അമ്പലങ്ങളിൽ ഉത്സവക്കാലത്ത് എല്ലാ ദിവസവും ഒരു കഥ തുടർച്ചയായാണ് ചാക്യാന്മാര് കൂത്ത് അവതരിപ്പിക്കാറ്. കൂത്തമ്പലങ്ങളിൽ ഉച്ച സമയത്ത് തുടങ്ങേണ്ടിയിരുന്ന കൂത്ത് ഉച്ചയായി വൈകുന്നേരമായി, സന്ധ്യയായി എന്നിട്ടും തുടങ്ങിയിട്ടില്ല.

മിഴാവ് വായിക്കുവാൻ വന്ന നമ്പ്യാർക്ക് കഥ പറയാൻ സാധിക്കുമോ എന്ന് ക്ഷേത്രഭരണാധികാരികൾ ആരാഞ്ഞു. ചാക്യാർ പറയുന്ന കഥ അനേകം വർഷങ്ങളായി അദ്ദേഹത്തോടൊപ്പം നടക്കുന്നതു കൊണ്ട് എനിക്ക് പറയാം. പക്ഷെ കൂത്തമ്പലത്തിൽ കയറി നിന്ന് കൂത്ത് പറയാനുള്ള ജന്മാവകാശം ചാക്യാർക്കുള്ളതാണ്. ആയതിനാൽ ആ കലാരൂപത്തെ ഞാനിവിടെ അവതരിപ്പിക്കില്ല.കൂത്തമ്പലത്തിൽ കയറുകയും ഇല്ല.

ആയതിനാൽ കൂത്തമ്പലത്തിനു പുറത്ത് പ്രദക്ഷിണവഴിയോരത്ത് നിന്ന് കൊണ്ട് , ചാക്യാർകൂത്തിൻ്റേത് പോലെ അത്ര പ്രൌഢമായ ചമയങ്ങളൊന്നുമില്ലാതെ, വളരെ ലളിതമായ വേഷവിധാനങ്ങളോടു കൂടെ എൻ്റേതായ രീതിയിൽ ഞാൻ അവതരിപ്പിക്കാം എന്ന് നമ്പ്യാർക്കു വാക്കും കൊടുത്തുവത്രെ. അങ്ങനെ ആദ്യത്തെ അവതരണം തുടങ്ങുമ്പോഴേക്കും ക്ഷേത്രത്തിലെ ദീപാരാധന കഴിഞ്ഞിരുന്നു.

ഈ ഐതിഹ്യം ആധികാരികമല്ലെങ്കിലും ഇപ്പോഴും പാഠകാവതരണങ്ങൾ കൂത്തമ്പലത്തിനു പുറത്ത് പ്രദക്ഷിണവഴിയോരത്ത് , ചാക്യാർകൂത്തിൽ നിന്ന് വ്യത്യസ്തമായ ചമയത്തോടും ചടങ്ങുകളോടും കൂടി എന്നാൽ പറയുന്ന കഥകൾ കൂത്തിൻ്റേതിനു സമാനമായി ,തുടക്കത്തിലെ ചടങ്ങുകൾക്ക് ചെറിയ വ്യത്യാസത്തോടു കൂടി ഇന്നും തുടർന്നു വരുന്നു.

പാഠകകലാകാരൻ ചാക്യാർകൂത്തിലെപ്പോലെ തന്നെ ചിലപ്പോൾ കഥ പറയുന്ന ആളായും ചിലപ്പോൾ കഥാപാത്രമായും മറ്റുചിലപ്പോൾ കാണികളോടു സംഭാഷണം ചെയ്തുകൊണ്ട് അവരിലൊരാളായും മാറുന്നു.

## ചിത്രശാല

പ്രമാണം:Koodalmanikam_image_1.JPG|പാഠകം - കൂടൽമാണിക്യം ക്ഷേത്രത്തിൽ ഉത്സവകാലത്ത്


വർഗ്ഗം:കേരളത്തിലെ കലകൾ
സനത് ജയസൂര്യ

**സനത് ടെറൻ ജയസൂര്യ** ഒരു ശ്രീലങ്കൻ ക്രിക്കറ്റ് കളിക്കാരനാണ്‌. ഏകദിന ക്രിക്കറ്റിൽ 12000 റൺ‌സും 300 വിക്കറ്റും നേടിയ ഏക കളിക്കാരനാണ്‌ ഇദ്ദേഹം. ശ്രീലങ്കൻ ക്രിക്കറ്റ് ടീമിന്റെ ഈ മുൻ നായകൻ ആദ്യ ഓവറുകളിലെ ആക്രമണ ബാറ്റിങ്ങ് ശൈലിയുടെ ഉപജ്ഞാതാക്കളിൽ ഒരാളായി കരുതപ്പെടുന്നു. (*[[ജയസൂര്യ കലുവിതരണ സഖ്യം]] കാണുക*)

## ജീവിതം
ഡൺ‌സ്റ്റൺ-ബ്രീഡാ ജയസൂര്യ ദമ്പതികളുടെ മകനായി 1969 ജൂൺ 30-നു മടാറയിൽ ജനിച്ചു. സെയിന്റ് സെര്‌വേഷ്യസ് കോളേജിൽ വിദ്യാഭ്യാസം പൂർത്തിയാക്കിയ ഇദ്ദേഹത്തിന്റെ കഴിവുകളെ പരിപോഷിപ്പിച്ചത് അന്നു പ്രിൻസിപ്പലായിരുന്ന ജി. ഗളപതിയും കോച്ചായിരുന്ന ലിയോണൽ വാഗസിംഗെയുമായിരുന്നു.2010 മുതൽ ലങ്കൻ പാർലമെന്റിൽ അംഗമാണ്. ചന്ദാന ജയസൂര്യ ജ്യേഷ്ഠ സഹോദരനാണ്‌. സാന്ദ്ര ജയസൂര്യയാണു ഭാര്യ. മൂന്നു മക്കളുണ്ട്. ആദ്യ ഭാര്യയായിരുന്ന സുമുദു കരുണനായകെയിൽ നിന്നും 1999 - ൽ വിവാഹമോചനം നേടി.

## ക്രിക്കറ്റ് ജീവിതം
### പ്രധാന നേട്ടങ്ങൾ
* ശ്രീലങ്ക 1996 ലോകകപ്പ് നേടിയതിൽ പ്രധാന പങ്കു വഹിച്ചു. മാൻ ഓഫ് ദ ടൂർണ്ണമെന്റ് അവാർഡ് നേടി
* 1997 വിസ്‌ഡൻ ക്രിക്കററ്റേഴ്സ് ഓഫ് ദ ഇയർ പട്ടികയിൽ സ്ഥാനം പിടിച്ചു
* 1999-2003 കാലഘട്ടത്തിൽ 38 ടെസ്റ്റുകളിൽ ക്യാപ്റ്റനായിരുന്നു
* നാനൂറിലധികം ഇന്റർനാഷണൽ വിക്കറ്റുകൾ
* ഒരു ശ്രീലങ്കൻ ബാറ്റ്സ്മാന്റെ ഏറ്റവും ഉയർന്ന വ്യക്തിഗത സ്കോർ (340), ഏറ്റവും വലിയ ടെസ്റ്റ് പാർട്ണർഷിപ്പ് (റോഷൻ മഹാനാമക്കൊപ്പം, 576 , ഇന്ത്യക്കെതിരേ) എന്നിവ സ്ഥാപിച്ചു. ഇപ്പോൾ ഇവ യധാക്രമം മഹേള ജവർദ്ധനെ (374 വ്യക്തിഗത സ്കോർ), കുമാര സംഗക്കാര (പാർട്ണർഷിപ്പ് 634, രണ്ടും സൗത്താഫ്രിക്കക്കെതിരേ)
* ഏറ്റവും കൂടുതൽ റണ്ണൗട്ടുകൾ നടത്തിയ ഫീൽഡർമാരിൽ ഏഴാം സ്ഥാനം
* ഏറ്റവും വേഗത്തിലുള്ള സെഞ്ചുറി (48 പന്തിൽ നിന്നും. ഈ റെക്കോഡ് ഇപ്പോൾ ഷാഹിദ് അഫ്രീദിയുടെ പേരിലാണ്‌)
* 10000 റൺസ് ഏകദിനത്തിൽ തികച്ച നാലാമത്തെ കളിക്കാരൻ
* 100 ടെസ്റ്റ് കളിച്ച ആദ്യ ശ്രീലങ്കൻ കളിക്കാരൻ. ലോക ക്രിക്കറ്റിലെ 33-ആമതു കളിക്കാരൻ
* ഏകദിന ഓവറിൽ നിന്നും ഏറ്റവും കൂടുതൽ റൺസ് എടുത്തു (30, ഇപ്പോൾ ഹെർഷൽ ഗിബ്സിന്റെ പേരിലാണ്‌ ഈ റെക്കോഡ് - 36)

### റെക്കോഡുകൾ
* ഏറ്റവും വേഗത്തിലെ അർധ സെഞ്ചുറി (17 പന്തിൽ നിന്നും)
* ഏറ്റവും കൂടുതൽ സിക്സുകൾ അടിച്ചതിന്റെ റെക്കോഡ് (241 സിക്സുകൾ)

### സ്ഥിതിവിവരകണക്കുകൾ
center|thumb|250px|Sanath Jayasuriya's career performance graph.

### ടെസ്റ്റ് സെഞ്ചുറികൾ
ജയസൂര്യ നേടിയ ടെസ്റ്റ് സെഞ്ചുറികളുടെ പട്ടിക ചുവടെ കൊടുക്കുന്നു

* റൺസിനോടു ചേർന്നുള്ള '*' ആ കളിയിൽ ഔട്ട് ആയില്ലെന്നു കാണിക്കുന്നു
* മാച്ച് എന്ന കോളം കളിക്കാരന്റെ കരിയറിലെ മാച്ച് നമ്പർ സൂചിപ്പിക്കുന്നു

### ഏകദിന സെഞ്ചുറികൾ
ജയസൂര്യ നേടിയ ടെസ്റ്റ് സെഞ്ചുറികളുടെ പട്ടിക ചുവടെ കൊടുക്കുന്നു

* റൺസിനോടു ചേർന്നുള്ള '*' ആ കളിയിൽ ഔട്ട് ആയില്ലെന്നു കാണിക്കുന്നു
* മാച്ച് എന്ന കോളം കളിക്കാരന്റെ കരിയറിലെ മാച്ച് നമ്പർ സൂചിപ്പിക്കുന്നു

## അവലംബം

വർഗ്ഗം:1969-ൽ ജനിച്ചവർ

വർഗ്ഗം:ജൂൺ 30-ന് ജനിച്ചവർ

വർഗ്ഗം:ശ്രീലങ്കൻ ക്രിക്കറ്റ് ടീം നായകന്മാൻ
പള്ളൂർ

കേന്ദ്രഭരണപ്രദേശമായ പുതുച്ചേരിയുടെ ഒരു ഗ്രാമമാണ് **പള്ളൂർ**. മയ്യഴി, ചെറുകല്ലായി, പള്ളൂർ, ചെമ്പ്ര, ചാലക്കര, പന്തക്കൽ എന്നിവ ഉൾപ്പെടുന്നതാണ് മയ്യഴി ജില്ല. ഇവയിൽ  പള്ളൂർ, ചെമ്പ്ര, ചാലക്കര, പന്തക്കൽ ഗ്രാമങ്ങൾ ഉൾകൊള്ളുന്ന പ്രദേശം ആണ് നാലുതറ. മയ്യഴിപ്പുഴയ്ക്ക് തെക്കു വശത്തുള്ള മയ്യഴി ടൗൺ ഒഴിച്ച് മറ്റു പ്രദേശങ്ങളെല്ലാം പുഴയ്ക്ക് തെക്കു ഭാഗത്ത് തലശ്ശേരി താലൂക്കിനിടയിലായി പരന്നു കിടക്കുന്നു. ഈ പ്രദേശങ്ങളുടെ ഭരണപരമായകേന്ദ്രമായി ഉപയോഗിക്കപ്പെട്ടിരുന്നത് പള്ളൂരാണ്.
### പള്ളൂർ നിയമസഭാ മണ്ഡലം (1964-2011)
പുതുച്ചേരി നിയമസഭയ്ക്ക് മയ്യഴിയിലുണ്ടായിരുന്ന രണ്ട് നിയോജകമണ്ഡലങ്ങളിൽ ഒന്ന് പള്ളൂരായിരുന്നു.

2011 ലെ നിയമസഭാ തിരഞ്ഞെടുപ്പ് വരെ മയ്യഴിയിൽ രണ്ടു മണ്ഡലങ്ങൾ ആയിരുന്നെങ്കിലും പിന്നീട് പള്ളൂർ നിയമസഭ ഇല്ലാതാവുകയും മാഹി എന്നാ ഒരു നിയമസഭാ മണ്ഡലം മാത്രം ആയി തീരുകയും ചെയ്തു.

## അവലംബം

വർഗ്ഗം:പുതുച്ചേരിയിലെ ഗ്രാമങ്ങളും പട്ടണങ്ങളും
വർഗ്ഗം:മയ്യഴി
ശുദ്ധമദ്ദളം (വിവക്ഷകൾ)

*ശുദ്ധമദ്ദളം, ഒരു വാദ്യോപകരണം
*ശുദ്ധമദ്ദളം (ചലച്ചിത്രം), ഒരു മലയാള ചലച്ചിത്രം
ശുദ്ധമദ്ദളം

thumb|right|250px|കഥകളിയിൽ‌ മദ്ദളം വായിക്കുന്ന കലാകാരൻ

പല മേളപ്രയോഗങ്ങളിലും സവിശേഷമായ സ്ഥാനം അലങ്കരിക്കുന്ന ഒരു വാദ്യമാണ്‌‍ മദ്ദളം. മൃദംഗത്തിന്റെ വലിയ രൂപമായ മദ്ദളത്തിന്‌‍ സംഗീതാത്മകത്വം ഉണ്ട്. കേളി, മദ്ദളക്കേളി, പഞ്ചവാദ്യം, കഥകളി, കൃഷ്ണനാട്ടം തുടങ്ങിയ പല കലാരൂപങ്ങൾക്കും ഒഴിച്ചുകൂടാനാവാത്ത ഒരു വാദ്യമാണ്‌ മദ്ദളം.

മദ്ദളത്തിൻ ഇടന്തലയും വലന്തലയും ഉണ്ട്. വലന്തലക്കൽ “ചോറ്” ഇട്ടിട്ടുണ്ടാകും. കരിയും ഉണക്കചോറും കൂട്ടി തേച്ച് പിടിപ്പിക്കുന്നതാണ് ചോറിടൽ. മദ്ദളത്തിൻറെ ശ്രുതി ശരിപ്പെടുത്തലാണിതിന്റെ ലക്ഷ്യം. ചോറിടാത്ത ഇടന്തലയാണ്
 തൊപ്പി മദ്ദളം.  വലന്തലയ്ക്കൽ കാളത്തോലും ഇടന്തലയ്ക്കൽ പോത്തിന്തോലും ഉപയോഗിക്കുന്നു. അഗ്രഭാഗങ്ങളെ അപേക്ഷിച്ച് മദ്ദളത്തിൻറെ മദ്ധ്യഭാഗത്തിന്റെ വ്യാസം കൂടുതലാണ്‌. **ഉളിയപ്പുറം** എന്നാണിതിൻറെ പേർ. പരന്ന തുകൽ‍വാറുകൾ ഉപയോഗിച്ചാൺ മദ്ദളം വലിച്ചുമുറുക്കുന്നത്. പ്ലാവിന്റെ തടിയാണ്‌ മദ്ദളത്തിന്റെ കുറ്റിയുണ്ടാക്കാൻ ഉപയോഗിക്കുന്നത്.

രണ്ട് കൈയ്യും ഉപയോഗിച്ചാൺ മദ്ദളം കൊട്ടുന്നത്. ഇടന്തലയ്ക്കൽ വലതുകൈയും വലന്തലയ്ക്കൽ ഇടത്കൈയും ഉപയോഗിച്ചാണ്‌‍ കൊട്ടുക. ഇടന്തല കൊട്ടുന്ന വലതുകൈ വിരലുകളിൽ ചുറ്റുകൾ ഇടാറുണ്ട്. കേരളീയ വാദ്യങ്ങളിൽ മദ്ദളത്തിനു‍ മാത്രമേ ഇങ്ങനെ വിരലുകളിൽ ചുറ്റുകൾ ഇടുന്ന പതിവുള്ളു. 

## കണ്ണികൾ
*മൃദംഗം.കോം. - മദ്ദളം 

*കേരളവീഡിയോസ് - മദ്ദളത്തിന്റെ നിർമ്മാണം 

വർഗ്ഗം:തുകൽ‌വാദ്യങ്ങൾ
വർഗ്ഗം:കേരള സ്കൂൾ കലോത്സവ ഇനങ്ങൾ
തിരുവാതിര (നക്ഷത്രം)

ശബരൻ നക്ഷത്രഗണത്തിലെ പ്രധാനപ്പെട്ട ഒരു നക്ഷത്രമാണ് **തിരുവാതിര**. ഇത് ഒരു ചുവന്ന ഭീമനാണ്. അതായത് നക്ഷത്രത്തിന്റെ ജ്വലനം അവസാനിക്കുന്ന അവസ്ഥയിലുള്ള നക്ഷത്രമാണിത്. **Betelgeuse** എന്നാണിതിന്റെ ഇംഗ്ലീഷ് പേര്. ഇത് ഒരു ചരനക്ഷത്രമാണ് .ഏതാണ്ട് 600 പ്രകാശവർഷം അകലെയാണ് ഇത് സ്ഥിതിചെയ്യുന്നത്. ഇത് ശബരൻ നക്ഷത്രഗണത്തിൽ രണ്ടാമത്തെ തിളക്കമുള്ള നക്ഷത്രമാണ്.
thumb|തിരുവാതിര നക്ഷത്രം - ഹബിൾ ദൂരദർശിനിയിൽ നിന്നുള്ള ചിത്രം|കണ്ണി=Special:FilePath/Betelgeuse_star_(Hubble).jpg

മലയാള നക്ഷത്രങ്ങളിലെ ആറാമത്തെ നക്ഷത്രമാണിത്. ചന്ദ്രൻ തിരുവാതിര നക്ഷത്രത്തിന്റെ ആകാശഭാഗത്തു വരുന്ന ദിവസമാണ് **തിരുവാതിര നാൾ**. **തിരുവാതിര നാൾ** ഭാരതീയ ജ്യോതിഷത്തിൽ *ആർദ്ര* എന്നറിയപ്പെടുന്നു. മിഥുനക്കൂറിൽപ്പെടുന്ന തിരുവാതിര, മനുഷ്യഗണത്തിൽ പെട്ട സ്ത്രീനക്ഷത്രമാണ്. ശിവനാണ് നക്ഷത്രദേവത. ശിവക്ഷേത്രങ്ങളിൽ തിരുവാതിര നക്ഷത്രം അതിവിശേഷമാണ്.

## കൂടുതൽ അറിവിന്‌
*തിരുവാതിര ആഘോഷം

വർഗ്ഗം:ചുവപ്പുഭീമൻ നക്ഷത്രങ്ങൾ
വർഗ്ഗം:ശബരൻ (നക്ഷത്രരാശി)

വർഗ്ഗം:മലയാളം നക്ഷത്രങ്ങൾ
ഇടയ്ക്ക

thumb|200px|ഇടയ്ക്ക
കേരളത്തിലെ ഒരു പരമ്പരാഗത മേളവാദ്യമാണ് **ഇടയ്ക്ക**. തുകൽവാദ്യം ആണെങ്കിലും കേരള സംഗീതത്തിൽ ഇത് താളവാദ്യമായിട്ടു മാത്രമല്ല ശ്രുതിക്കും ഉപയോഗിച്ചുവരുന്നു. ഡക്ക എന്ന പദത്തിൽ നിന്നാണ് ഇടയ്ക്ക എന്ന പേര് ഉണ്ടായത് എന്ന് കരുതുന്നു.   മറ്റുള്ള വാദ്യങ്ങൾക്കിടയിൽ വായിക്കുന്ന ഒന്നായതിനാലാവണം ഇതിനെ ഇടക്ക എന്നു പറയുന്നത് എന്നൊരു വാദവുമുണ്ട്. ഒരേസമയം തന്ത്രിവാദ്യമായും തുകൽവാദ്യമായും കുഴൽവാദ്യമായും ഇടക്ക ഉപയോഗിക്കുന്നു. കടുംതുടിയുടെ രൂപത്തിലാണ് ഇതു നിർമ്മിച്ചിരിക്കുന്നത്. കരിങ്ങാലി, രക്തചന്ദനം, വരിക്കപ്ലാവിന്റെ കാതൽ എന്നിവയിൽനിന്നാണ് ഇതിനുള്ള തടി കണ്ടെത്തുന്നത്.  പഞ്ചവാദ്യം, ഇടയ്ക്ക പ്രദക്ഷിണം, അഷ്ടപദി, കൊട്ടിപ്പാടിസേവ എന്നിവയിൽ ‍ ഇടയ്ക്ക ഒരു പ്രധാന വാദ്യമാണ്. പരമ്പരാഗതമായി പൊതുവാൾമാരോ മാരാർമാരോ ആണ് ഇടയ്ക്ക വായിക്കാറുള്ളത്. എന്നാൽ ഇന്ന് പല സമുദായക്കാരും ഇത് വായിയ്ക്കുന്നവരിൽ പെടും. അമ്പലങ്ങളുടെ ഗർഭഗൃഹ പരിസരങ്ങളിൽ നിന്ന് കൊട്ടാവുന്ന ചുരുക്കം ചില വാദ്യോപകരണങ്ങളിൽ ഒന്നാണ് ഇടയ്ക്ക. ഇടയ്ക്കയുടെ കുറ്റിയ്ക്ക് ഉടുക്കിന്റെ കുറ്റിയേക്കാൾ അല്പം കൂടി വലിപ്പം ഉണ്ട്. കുറ്റിക്ക് ഇരുഭാഗത്തും ഏരയോ കുതിരവാലോ ഇരുവരിയായി കെട്ടും. കുറ്റിയേക്കാൾ വളരെ വലിപ്പം കൂടിയതാണ് വട്ടങ്ങൾ. ഒതളി എന്ന് പറയുന്ന പശുവിൻറെ ആമാശയസ്തരമാണ്  ഇടക്കയുടെ വട്ടങ്ങൾക്ക് ഉപയോഗിക്കുന്നത്. നൂൽച്ചരടിട്ടാണ് മുറുക്കുന്നത്. ശബ്ദനിയന്ത്രണത്തിന്‌‍ അറുപത്തിനാല്‌‍ പൊടിപ്പുകളുലള്ള നാല്‌‍ ഉരുൾ മരക്കഷ്ണങ്ങൾ ഇതിൽ ഉപയോഗിക്കുന്നു. കുറ്റിയുടെ മദ്ധ്യത്തിൽ ഇട്ടിട്ടുള്ള ചരട് കൂട്ടിപ്പിടിച്ച്, കൈയമർത്തി ചെറിയ വളഞ്ഞ കോൽ ഉപയോഗിച്ചാണ് വായിക്കുന്നതും ശബ്ദം നിയന്ത്രിക്കുന്നതും.

ഏകദേശം ഒന്നര അടി നീളവും മധ്യത്തിൽ നാലിഞ്ചും അഗ്രങ്ങളിൽ ആറിഞ്ചും വ്യാസമുള്ള ഒരു മരക്കുറ്റി. ഒരടി വ്യാസമുള്ള വളയങ്ങളിൽ ഉറപ്പിച്ചിട്ടുള്ള തോലുകൾ ഇതിന്റെ രണ്ടു ഭാഗത്തുമുണ്ട്. ഇവ തമ്മിൽ ചരട് കൊണ്ടു കോർത്ത്‌ കെട്ടിയിരിക്കുന്നു. ഒരു ചെറിയ കോല് കൊണ്ടു ആ തോലിൽ തട്ടുമ്പോഴാണ് ശബ്ദമുണ്ടാവുന്നത്. ഇടതു കൈ കൊണ്ടു ചരടുകളെ മുറുക്കുകയും അയയ്ക്കുകയും ചെയ്യുന്നതിനനുസരിച്ച് നാദത്തിൽ വ്യത്യാസം ഉണ്ടാവുന്നു. ഇങ്ങനെ വിവിധ സ്വര സ്ഥാനങ്ങൾ പുറപ്പെടുവിക്കാൻ കഴിയുന്ന ഒരു തുകൽ വാദ്യമാണിത്. 
സോപാനസംഗീതം, കഥകളി, പഞ്ചവാദ്യം, മോഹിനിയാട്ടം, കൂത്ത് എന്നിവയ്ക്കും സിനിമ പാട്ടുകളിലും ഇടയ്ക്ക ഉപയോഗിക്കാറുണ്ട്. കൂടിയാട്ടത്തിലെ അഭിനയത്തിനു പശ്ചാത്തലമൊരുക്കാനും കഥകളിയിലെ സ്ത്രീ കഥാപാത്രങ്ങളുടെ ചൊല്ലിയാട്ടത്തിനും ഇടയ്ക്ക കൊട്ടാറുണ്ട് . സോപാന സംഗീത കലാകാരനായ ഞെരളത്ത് രാമപൊതുവാൾ ഇടയ്ക്കയെ ജനകീയമാക്കിയ പ്രമുഖ വ്യക്തിയാണ്.

## ചിത്രശാല

Edakka-DSC 3748.jpg|ഇടയ്ക്ക
Image:Idaykka sideview.jpg|ഇടയ്ക്കയുടെ ഒരു വശം
Idaykka.jpg|ഇടക്കവായന


വർഗ്ഗം:തുകൽ‌വാദ്യങ്ങൾ
വർഗ്ഗം:കേരളത്തിലെ വാദ്യോപകരണങ്ങൾ
വർഗ്ഗം:മോഹിനിയാട്ടം
വർഗ്ഗം:കഥകളി
പൂതൻ തിറ

കേരളത്തിൽ ഭാരതപ്പുഴയുടെ ഇരുകരകളിലുമുള്ള പ്രദേശങ്ങളായ പഴയ  വള്ളുവനാടൻ പ്രദേശങ്ങളിലും പഴയ കൊച്ചി രാജ്യത്തിന്റെ വടക്കുഭാഗവും ഇന്നത്തെ തൃശൂർ ജില്ലയിൽപെടുന്ന പ്രദേശങ്ങളിലുമുള്ള കാവുകളിലെ  ഉത്സവങ്ങളുടെ ഭാഗമായി നടത്തിവരുന്ന ഒരുനാടൻ കലാരൂപമാണ് പൂതൻ തിറ.ഈ കലാരൂപത്തെ പൂതനും തിറയും എന്നും  അറിയപ്പെടുന്നു. അടിസ്ഥാന ജനവിഭാഗങ്ങളിൽപ്പെടുന്ന മണ്ണാൻ സമുദായത്തിലെ ആണുങ്ങളാണ് പ്രധാനമായും തിറ എന്ന വേഷം കെട്ടാറുള്ളത്. ഉത്സവക്കാലമായാൽ  പൂതനും തിറയും വീടുകൾ തോറും കയറിയിറങ്ങി തട്ടകവാസികളെ അനുഗ്രഹിയ്ക്കുന്ന ഒരാചാരമാണിത്. മഹാകവി ഇടശ്ശേരിയുടെ പൂതപ്പാട്ട്‌ ഈ അനുഷ്ഠാനത്തോട് സാമ്യം പുലർത്തുന്ന കഥാതന്തുവാണ്.തെക്കൻ മലബാറിലെ (മലപ്പുറം, കോഴിക്കോട് ജില്ലകൾ) അനുഷ്ഠാന കലാരൂപമായ "തിറയാട്ട"വുമായി വള്ളുവനനാട്ടിലെ  പൂതൻ തിറക്ക്  ബന്ധമില്ല. 
## ഉത്തര കേരളത്തിലെ തിറ
ഉത്തരകേരളത്തിലെ(മലബാറിലെ) പഴയ തറവാടുകളിലും കാവുകളിലും, ദേവപ്രീതിക്കുവേണ്ടി നടത്തപ്പെടാറുള്ള ഒരനുഷ്ഠാനമാണ് തെയ്യം- തിറ. ഈശ്വരാരാധനയോടൊപ്പംതന്നെ ഗ്രാമീണരുടെ കലാവാസനകൾ പ്രകടിപ്പിക്കുവാനും ഈ ആഘോഷങ്ങൾ സഹായിക്കുന്നു. വാദ്യം, നൃത്തം, വേഷവിധാനം മുതലായവയെല്ലാം ഇതിൽ പ്രകടമാകുന്നുണ്ട്.

### മുടി
അർദ്ധവൃത്താകൃതിയിലുള്ള നേരിയ മരപ്പലകമേൽ വർണ്ണക്കടലാസുകളൊട്ടിച്ചും പട്ടുതൊങ്ങലുകൾ തൂക്കിയും മുടികൾ മോടി പിടിപ്പിച്ചിട്ടുണ്ടായിരിക്കും. കഴുത്തിൽ പലതരം മാലകളുമുണ്ടായിരിക്കും. പട്ടുകളും പലതരം ശീലകളും ഞൊറിഞ്ഞുടുക്കുകയും കാലിൽ ചിലമ്പുകൾ അണിയുകയും ചെയ്യും. ശരീരമാകെ അരിമാവ്, മഷി, ചാന്ത് മുതലായവകൊണ്ട് കോലമെഴുതുന്നതു പതിവാണു. ഇതെല്ലാം വെള്ളാട്ടിനേക്കാൾ വലിയ തോതിൽ തിറയ്ക്കുണ്ടായിരിക്കും. ഇതിന്നുപുറമെ തിറയ്ക്ക് കുരുത്തോല, മുള എന്നിവയുപയോഗിച്ച് വളരെ ഉയരത്തിൽകെട്ടാറുമുണ്ട്.

എന്നാൽ വെള്ളക്കെട്ടിന്ന് ഇത്തരം മുടികളോ വേഷവിധനങ്ങളോ ഉണ്ടാകാറില്ല. ഒരു കോടിമുണ്ട് തലയിൽ കെട്ടുകയാണു ചെയ്യാറ്. അതുപോലെ കെട്ടിയാട്ടത്തിലും ചില വ്യത്യാസങ്ങളുണ്ട്. എല്ലാ ദേവന്മാരുടെയും കോലങ്ങൾക്ക് ഒരേ വേഷമായിരിക്കുകയില്ല.

### നൃത്തം

ദൈവപ്രീതി ഉദ്ദേശിച്ചാണു കോലം കെട്ടിയാടുന്നതെങ്കിലും ഇതു കാണികളെ വളരെയധികം രസിപ്പിയ്ക്കാറുണ്ട്. കെട്ടിയാട്ടക്കാരൻ വേഷമണിഞ്ഞ് മുറ്റത്തിറങ്ങിക്കഴിഞ്ഞാൽ വാദ്യങ്ങളുടെ താളത്തിനനുസരിച്ച് നൃത്തം വച്ചു തുടങ്ങും. വാദ്യങ്ങളിൽ ചെണ്ടയും ഇലത്താളവുമാണു പ്രധാനം. ഇവ ആദ്യവസാനം മുഴക്കിക്കൊണ്ടേയിരിക്കും. 

കെട്ടിയാട്ടക്കാരൻ നല്ല കഴിവും മെയ് വഴക്കവുമുള്ള ആളായിരിക്കണം. അല്ലാത്തപക്ഷം ഇത് വെറുമൊരു ചടങ്ങ് എന്ന നിലയിലേക്ക് തരംതാഴും. കുറെ സമയം വാദ്യങ്ങളുടെ താളത്തിനനുസരിച്ച് തുള്ളിക്കഴിഞ്ഞാൽ പിന്നീട് തുള്ളുന്നവൻ താൻ സങ്കല്പിച്ച ദേവതയെ മനസ്സിൽ ധ്യാനിച്ചുനിൽക്കുകയും, അയാളുടെ കൂട്ടത്തിലുള്ള ഒരാൾ പ്രസ്തുത ദേവനെ കീർത്തിച്ചുകൊണ്ട് അഞ്ചടി ചൊല്ലുകയും ചെയ്യുന്നു. നാലോ അഞ്ചോ, അഞ്ചടി ചൊല്ലിക്കഴിയുമ്പോഴേക്ക് കെട്ടിയാട്ടക്കാരൻ ഈശ്വരചൈതന്യം ആവേശിച്ചവിധം ഉറഞ്ഞുതുള്ളും. 

കെട്ടിയാട്ടം നടത്തുന്നത് മലയൻ, മണ്ണാൻ , മുന്നൂറ്റൻ എന്നീ സമുദായങ്ങളിൽ പെട്ടവരാണു. വാദ്യക്കാരും അവരുടെ കൂട്ടത്തിൽ പെട്ടവർ തന്നെ ആയിരിക്കും

കടപ്പാട്: വിശ്വവിജ്ഞാനകോശം.

വർഗ്ഗം:കേരളത്തിലെ ആചാരങ്ങൾ
കൊമ്പ് (വാദ്യം)

right|250px|thumb|പൂരത്തിന് കൊമ്പൂതുന്നവരുടെ നിര
കേരളീയ വാദ്യോപകരണമായ കൊമ്പ് വെങ്കലത്തിൽ നിർമിച്ച വളഞ്ഞ കുഴൽ‌രൂപത്തിലുള്ള ഒരു സുഷിരവാദ്യമാണ്. വായിൽ ചേർത്ത് പിടിക്കുന്ന ചെറുവിരൽ വണ്ണത്തിലുള്ള താഴത്തെ ഭാഗം ( ഊത്തുവായ്മുറി)  ക്രമേണ വ്യാസം കൂടി വരുന്ന മദ്ധ്യ ഭാഗം(നടുമുറി), വീണ്ടും വ്യാസം വർദ്ധിച്ച് തുറന്നിരിക്കുന്ന മകൾ ഭാഗം (കാളാഞ്ചി മുറി) എന്നീ മൂന്ന് ഭാഗങ്ങളുണ്ട്. ഊതേണ്ട ഘട്ടത്തിൽ ഈ മൂന്ന് ഭാഗങ്ങളെ പിരിയിട്ട് ഘടിപ്പിക്കുന്നു. പഞ്ചവാദ്യത്തിൽ കൊമ്പിനു പ്രധാന പങ്കുണ്ട്. ഇത് ഊതാൻ ശ്വാസനിയന്ത്രണവും നല്ല അഭ്യാസവും ആവശ്യമാണ്.

## കൊമ്പ് പറ്റ്

കൊമ്പിന് സാധാരണയായി ഒരു പക്ക വാദ്യം എന്ന നിലയാണുള്ളത്. പഞ്ചവാദ്യത്തിലും ചെണ്ടമേളത്തിനും അനുസാരിയായിട്ടുമാത്രമാണ് കൂടുതലും കൊമ്പ് എന്ന വാദ്യം ഉപയോഗിക്കപ്പെടുന്നത്. അതു കൊണ്ടു തന്നെ കൊമ്പുവാദകനായ കലാകാരന്റെ ആത്മപ്രകാശനത്തിനുപകാരപ്രദമായ ഒരു അവസരം കുറവായിരുന്നു. അതിനുപരിഹാരമായി രൂപപ്പെടുത്തിയ വാദ്യ പദ്ധതിയാണ് **കൊമ്പ് പറ്റ്** എന്നറിയപ്പെടുന്നത്. പുരാതന കാലത്ത് രാജഭരണത്തിൻ കീഴിൽ കൊമ്പ് പറ്റ് വിളംബരങ്ങൾക്കും യുദ്ധവിജയത്തെ ഘോഷിക്കുന്ന രണഭേരിമുഴക്കാനായും ആണ് കൂടുതലും ഉപയോഗിച്ചിരുന്നത്.  വിളക്കാചാരത്തിന്റെ ഭാഗമായാണ് കൊമ്പ് പറ്റ് അവതരിപ്പിക്കുക. മുൻപ് ആചാര പദ്ധതികൾ വളരെ കൃത്യമായി പരിപാലിച്ചിരുന്ന പറ്റ് വളരെ പ്രധാനമായ ഒരു വാദ്യ മേളമായിരുന്നെന്നു കരുതപ്പെടുന്നു. കൊമ്പിന്റെ വാദനത്തിലൂടെ മാത്രം പ്രശസ്തമായ കുടുംബക്കാരുടെ ചരിത്രം ഇതിനെ സാധൂകരിക്കുന്ന തെളിവായി കണക്കാക്കപ്പെടുന്നു. ഇപ്പോൾ ഇത് വളരെ വിരളമായി മാത്രം നടത്തപ്പെട്ടുന്ന ഒരു മേളമാണ്. ഇടക്കാലത്ത് വളരെ ക്ഷയോന്മുഖമായിരുന്ന ഈ മേളരൂപം, വീണ്ടും നടത്തി വരുന്നു. 2013-ൽ കൊല്ലത്തെ ആനന്ദോത്സവ വേദിയിൽ 444-കൊമ്പുകൾ അണിനിരന്ന **കൊമ്പ് പറ്റ്** ഗിന്നസ് ബുക്ക് ഓഫ് വേൾഡ് റെക്കോർഡിൽ ഇടം പിടിച്ചിരുന്നു. 
## പ്രസിദ്ധ കൊമ്പ് വാദകർ
* മഠത്തിലാത്ത് നാണുനായർ 
* മച്ചാട് അപ്പുനായർ
* മച്ചാട് രാമകൃഷ്ണൻ നായർ
* മച്ചാട് മണികണ്ഠൻ
* കുമ്മത്ത് രാമൻകുട്ടി നായർ
* കോങ്ങാട് രഞ്ജിത്ത്
* തൃക്കൂർ അനിലൻ
* മഠത്തിൽ ഹരി
## അവലംബങ്ങൾ

## പുറത്തേക്കുള്ള കണ്ണികൾ

* കൊമ്പ്, അനന്തന്റെ ചിത്രശേഖരം 

വർഗ്ഗം:സുഷിരവാദ്യങ്ങൾ
നാലുകെട്ട്

thumb|200px|right|ഒരു നാലുകെട്ട്
കേരളീയ വാസ്തുവിദ്യാ ശൈലിയിൽ നിർമ്മിച്ച, നാലുവശങ്ങളും നടുവിൽ ഒരു മുറ്റവുമുള്ള ഭവനമാണ് നാലുകെട്ട്.  ചിലപ്പോൾ പ്രധാനവാതിലിനോടു ചേർന്ന് ഒരു പൂമുഖം കൂടി ഇതിൽ പണിതുചേർക്കാറുണ്ട്.

## പേരു വന്ന വഴി

വീടിനു നടുവിലുള്ള മുറ്റത്തെ 'നടുമുറ്റം' എന്നു വിളിക്കുന്നു. കെട്ടിടത്തെ നടുമുറ്റത്തിനു ചുറ്റുമുള്ള നാലു കെട്ടുകളായി നിർമ്മിക്കുന്നതിനാലാണ്‌ നാലുകെട്ട്‌ എന്ന പേരുണ്ടായത്‌. തെക്കിനി, കിഴക്കിനി, വടക്കിനി, പടിഞ്ഞാറ്റിനി എന്നിങ്ങനെയാണ്‌ കെട്ടുകൾക്ക്‌ പേര്‌. സമൂഹത്തിലെ ഉന്നതശ്രേണിയിലുള്ളവർ തങ്ങളുടെ കൂട്ടുകുടുംബങ്ങൾക്കു താമസിക്കാനാണ്‌ പണ്ട് നാലുകെട്ടുകൾ നിർമിച്ചിരുന്നത്‌.

## ഘടന

thumb|200px|ഒരു നാലുകെട്ടിന്റെ മേൽക്കൂരയുടെ മുഖപ്പിൽ ഉള്ള കൊത്തുപണി

നാലുകെട്ടിനുള്ളിൽ സ്ത്രീകൾക്കും പുരുഷന്മാർക്കും പ്രത്യേകസ്ഥലങ്ങളുണ്ട്‌. നാലുകെട്ടിന്റെ വടക്കുഭാഗത്തായാണ്‌ അടുക്കളയും മേലടുക്കളയും. വടക്കിനിയിൽ ദൈവികകാര്യങ്ങൾക്കുള്ള ഒരുക്കങ്ങളും പതിവുണ്ട്‌. പടിഞ്ഞാറുഭാഗത്ത്‌ സാധനങ്ങൾ സൂക്ഷിക്കാനുള്ള കലവറയും കിടപ്പുമുറിയും. തെക്കുഭാഗവും കിഴക്കുഭാഗവും അതിഥികൾക്കുള്ള വലിയ അകങ്ങളാണ്‌. നെല്ലു സൂക്ഷിക്കാനുള്ള അറകളും നാലുകെട്ടിൽ കാണാം. മുൻവശത്തെ മുറ്റത്ത്‌ ഒരു തുളസിത്തറയും ഉണ്ടായിരിക്കും.

ആദ്യകാലത്ത് മൺചുമരുകളും ഓലകൊണ്ടുള്ള മേൽക്കൂരകളുമായിരുന്നു ഇവയുടെ നിർമ്മാണരീതി.  പിന്നീട് മേച്ചിലോടുകൾ പ്രചാരത്തിലായതോടെ ഇവ ഓടു മേഞ്ഞു തുടങ്ങി.   ഇതിന്ന് ഈടുള്ള മരങ്ങൾ ഉപയോഗിക്കാൻ തുടങ്ങിയതോടെ അവയിൽ കൊത്തുപണികൾ ചെയ്യാനും തുടങ്ങി.  രണ്ടോ മൂന്നോ നിലകളുള്ള നാലുകെട്ടുകളും പണ്ടുണ്ടായിരുന്നു.  നാലുകെട്ടുകൾക്ക് പടിപ്പുരകൾ നിർമ്മിക്കുന്നതും പതിവായിരുന്നു.

നാലുകെട്ട്‌ ഇരട്ടിച്ച്‌ എട്ടുകെട്ടും ചിലപ്പോൾ ആകാറുണ്ട്‌. വീടിനകത്തുതന്നെ രണ്ട്‌ നടുമുറ്റം ഉണ്ടായിരിക്കും. നാലു നടുമുറ്റങ്ങളുള്ള പതിനാറുകെട്ടും പണ്ടുണ്ടായിരുന്നു.
## ചിത്രശാല

File:KalyanaBhavanam.jpg|thumb|കല്യാണഭവനം നാലുകെട്ട്
image:Kanhirappalli illam.jpg|thumb|കാഞ്ഞിരപ്പള്ളി ഇല്ലം, കേളോത്ത്, കാസർകോഡ് ജില്ല
image:Nalukettum nadumuttavum.jpg|thumb|നാലുകെട്ടിന്റെനടുമുറ്റം
image:Varanda nalukettu.jpg|thumb|നാലുകെട്ടിന്റെനടുമുറ്റം വരാന്ത


## കൂടുതൽ വിവരങ്ങൾ

* Naalukettu A Magnificent Tradition of Domestic Architecture
ഭുജംഗപ്രയാതം

ഒരു സംസ്കൃതവർണ്ണവൃത്തമാണ്‌ **ഭുജംഗപ്രയാതം**.
## ലക്ഷണം

നാലു "യ" ഗണങ്ങൾ (ലഘു-ഗുരു-ഗുരു) ഒന്നിച്ചുവരുന്ന ഗണമാണിത്.
ഓരോ വരിയിലും 12 അക്ഷരം വീതം വരുന്ന ഗണമാണ് ഇത്. ഭുജംഗം എന്നാൽ പാമ്പ്. പ്രയാതം എന്നാൽ സഞ്ചാരം. പാമ്പ് സഞ്ചരിക്കുന്നത് പോലെയാണ് ഈ വൃത്തത്തിന്റെ ഗതി. അതിനാൽ ഭുജംഗപ്രയാതം എന്ന് വിളിക്കുന്നു. 

ഉദാ:
പ്രഹർഷിണി

ഒരു സംസ്കൃതവർണ്ണവൃത്തമാണ്‌ **പ്രഹർഷിണി**. മഗണം, നഗണം ജഗണം രഗണം, ഗുരു എന്ന് ഗണവ്യവസ്ഥ. ത്രിച്ഛിന്നം - അതായത് മൂന്ന് അക്ഷരം - കഴിഞ്ഞാൽ യതി. ഇതാണ് പ്രഹർഷിണീവൃത്തം.

സംസ്കൃത വർണ വൃത്തത്തിലുള്ള അതിജഗതി ( ഒരു വരിയിൽ 13 അക്ഷരങ്ങൾ) സമവൃത്തം
ഉദാഹരണം :

വാതോഹംശൃണുനളഭൂതവൃന്ദസാക്ഷീ
രാജർഷേതവമഹിഷിവ്യപേതദോഷാ
ആശങ്കാംജഹിഹിപുനർവിവാഹവാർത്താം
ദ്രഷ്ടുംത്വാമുചിതമുപായതൈക്ഷതേയം

( നളചരിതം നാലാംദിവസം ആട്ടക്കഥ )

## ലക്ഷണം
മഞ്ജുഭാഷിണി (വൃത്തം)

മലയാളവ്യാകരണത്തിലെ ഒരു വൃത്തമാണ്‌ **മഞ്ജുഭാഷിണി**.
## ലക്ഷണം

സജസജ എന്നീ ഗണങ്ങളും ഒരു ഗുരുവും ചേരുന്നത് മഞ്ജുഭാഷിണി.
അന്തർജ്ജനം

കേരളത്തിലെ നമ്പൂതിരി സ്ത്രീകളാണ്‌ **അന്തർജ്ജനം** എന്നറിയപ്പെടുന്നത്. ഈ പദത്തിന്റെ മലയാള പര്യായങ്ങളാണ് *അകത്തുള്ളോർ*, *അകത്തമ്മ*, *അത്തേമ്മ*, *ആത്തോൽ* തുടങ്ങിയവ.

എന്ന് വള്ളത്തോൾ നാരായണമേനോൻ *(പട്ടിൽ പൊതിഞ്ഞ തീക്കൊള്ളി-സാഹിത്യമഞ്ജരി 2 - ം ഭാഗം)* പറഞ്ഞിരിക്കുന്നത് ആചാരപരിവർത്തനത്തിൻറെ ആദ്യദശയിൽ ഉണ്ടായതായി സങ്കല്പിക്കപ്പെട്ട ഒരു ഇതിവൃത്തത്തിന്റെ പ്രതിപാതനത്തിലാണ്.
## ഇതും കാണുക
*നമ്പൂതിരി സ്ത്രീകളുടെ ഭർത്താക്കൻമാർ മരിച്ചാൽ തലമുണ്ഡനം ചെയ്ത് സന്യാസതുല്യ ജീവിതം നയിക്കണമായിരുന്നു .. വിധവാ വിവാഹം ( പുനർ വിവാഹം ) നിഷിദ്ദദമായിരുന്നു.

## പ്രസിദ്ധരായ അന്തർജനങ്ങൾ

* കൈപ്പിള്ളി ആര്യദേവി അന്തർജനം (ആര്യാംബ), ആദിശങ്കരൻറെ അമ്മ.
* ലളിതാംബിക അന്തർജനം (1909-1987), പ്രസിദ്ധ മലയാളം എഴുത്തുകാരി.

വർഗ്ഗം:മലയാളി ബ്രാഹ്മണർ
സ്മാർട്ട് സിറ്റി, കൊച്ചി

കേരള സർക്കാരും  ദുബായ് ആസ്ഥാനമായി പ്രവർത്തിക്കുന്ന ടീകോം ഇൻവെസ്റ്റ്മെന്റ്സും സംയുക്തമായി  കൊച്ചിയിൽ സ്ഥാപിക്കുന്ന ഉദ്യമമാണിത്. ഇരുവരും രൂപപ്പെടുത്തിയ സ്മാർട്ട്‌ സിറ്റി കൊച്ചി ഇൻഫ്രാസ്ട്രക്ചർ പ്രൈവറ്റ് ലിമിറ്റഡിനാണ് പദ്ധതി ചുമതല. സർക്കാരിന്റെ ഓഹരി പങ്കാളിത്തം പതിനാറ് ശതമാനമാണ്. മുതൽമുടക്കിന്റെ ബാക്കി 84 ശതമാനമാണ് ടീകോം നൽകുക. കൊച്ചി സ്മാർട്ട്‌ സിറ്റിയിൽ സ്ഥാപിക്കുന്ന കെട്ടിടങ്ങളുടെ മൊത്തം വിസ്തൃതി 8.8 ദശലക്ഷം ചതുരശ്ര മീറ്ററാണ്. ഇതിലെ 60 ശതമാനം ഭാഗത്തും ഐ.ടി/ഐ.ടി അനുബന്ധസ്ഥാപനങ്ങളാകണം.
2007 നവംബർ 15-ന്‌ പാട്ടക്കാരാറിൽ ടീകോം അധികൃതരുമായി ഒപ്പു വെച്ചു. 2007 നവംബർ 16-ന്‌ തറക്കല്ലിട്ടു. പദ്ധതിയുടെ ആദ്യഘട്ട ഉദ്ഘാടനം 2016 ഫെബ്രുവരി 20 ന് കൊച്ചിയിൽ നടന്നു.

## പദ്ധതി തുടക്കം
കൊച്ചി സ്മാർട്ട്‌ സിറ്റി എന്ന പദ്ധതി 2003 ലെ എ.കെ.ആന്റണിയുടെ നേതൃത്വത്തിൽ കേരള ഗവൺമെന്റിലെ ഐ.ടി മന്ത്രിയായിരുന്ന കുഞ്ഞാലിക്കുട്ടിയുടെ ശ്രമഫലമായി രൂപ രേഖ തയ്യാറാക്കുകയും ദുബായ് ഇന്റർനെറ്റ്‌ സിറ്റിയെ പദ്ധതി പഠനത്തിനു ക്ഷണിക്കാൻ തീരുമാനിക്കുകയും ചെയ്തതാണ്. പിന്നീട് മുഖ്യമന്ത്രിയായ ഉമ്മൻ ചാണ്ടി ദുബായ് ഇന്റർനെറ്റ്‌ സിറ്റിയെ പദ്ധതിയെ പറ്റി പഠനം നടത്താൻവേണ്ടി കേരളത്തിലേക്ക് ക്ഷണിച്ചു. ദുബായ് ഹോൾഡിംഗ്സ് എന്ന വൻകിട സ്ഥാപനപ്രതിനിധികളുമായി 2005 ൽ ധാരണാപത്രം ഒപ്പിട്ടു.
 
2013 ജൂലൈ മാസം സ്മാർട്ട്‌ സിറ്റിക്കു പാരിസ്ഥിതിക അനുമതി ലഭിച്ചതോടെ നിർമ്മാണ ഘട്ടത്തിനു തുടക്കം കുറിച്ചു. 

## പ്രതിപക്ഷനിസ്സഹകരണം
ഇടതുപക്ഷ ഗവണ്മെന്റ് സ്ഥാപിച്ച നിലവിൽ ലാഭത്തിൽ പ്രവർത്തിക്കുന്ന ഇൻഫോ പാർക്ക് സ്മാർട്ട്സിറ്റി കരാറിന്റെ മറവിൽ ടീകോമിന് കാഴ്ചവെക്കുന്നു   വ്യവസ്ഥകളുൾപ്പെട്ടിരുന്ന കരാർ  പ്രതിപക്ഷത്തിന്റെ ഇടപെടലിനെ തുടർന്ന്  ദുബായ് ഇന്റർനെറ്റ്‌ സിറ്റിയുമായി ഒപ്പിടാൻ ഉമ്മൻ ചാണ്ടിക്ക് കഴിഞ്ഞില്ല.2011 ജനുവരി വരെ പദ്ധതി  അനിശ്ചിതത്വത്തിലായി. 

## പദ്ധതി പുനരവലോകനം
കരാറിലെ ഉമ്മൻ ചാണ്ടി കൊണ്ടുവന്ന  വിവാദ വ്യവസ്ഥകൾ ഒഴിവാക്കി LDF മുഖ്യമന്ത്രി VS അച്യുതാനന്ദൻ കരാർ ഒപ്പ് വെച്ചു.
2011 ഫെബ്രുവരി 2-നു് സ്മാർട്ട് സിറ്റി കരാറിൽ കേരള ഗവൺമെന്റ് ഒപ്പു വെച്ചു.

## ഉദ്ഘാടനം
സ്മാർട്ട് സിറ്റിയുടെ ആദ്യഘട്ടത്തിന്റെ ഉദ്ഘാടനം 2016 ഫെബ്രുവരി 20 ന് കൊച്ചിയിൽ നടന്നു. കൂടാതെ പദ്ധതിയുടെ രണ്ടാം ഘട്ടത്തിന്റെ നിർമ്മാണോത്ഘാടനവും ഈ ദിവസം നടന്നു.യു.എ.ഇ ക്യാമ്പിനറ്റ് കാര്യ മന്ത്രി മുഹമ്മദ് അൽഗർഗാവി, കേന്ദ്ര ഐ.ടി മന്ത്രി രാജീവ് പ്രതാപ് റൂഡി, മുഖ്യമന്ത്രി ഉമ്മൻചാണ്ടി, മന്ത്രി പി.കെ കുഞ്ഞാലികുട്ടി, എംഎ യൂസുഫലി, ദുബായ് ഹോൾഡിങ് വൈസ് ചെയർമാൻ അഹ്മദ് ബിൻ ബ്യാത്, സ്മാർട്ട്‌സിറ്റി കൊച്ചി വൈസ് ചെയർമാൻ ജാബർ ബിൻ ഹാഫിസ്  എന്നിവർ ചേർന്നാണ് ഉദ്ഘാടനം ചെയ്തത്. 



## അവലംബം
രാത്രി

[right|thumb|260px|രാത്രിയിൽ [പൂർണ്ണചന്ദ്രൻ തടാകപ്പരപ്പിന് തെളിച്ചമേകുന്നു]]

**രാത്രി**, അല്ലെങ്കിൽ **രാത്രികാലം**, അല്ലെങ്കിൽ **രാത്രിസമയം** എന്നത് സൂര്യൻ ചക്രവാളത്തിനപ്പുറം മറയുന്ന സമയമാണ്. രാത്രിയുടെ വിപരീതം പകൽ ആണ്. ഒരു സ്ഥലത്തെ പകലിന്റെയും രാത്രിയുടെയും ദൈർഘ്യം ഋതു, ആ സ്ഥലത്തിന്റെ അക്ഷാംശരേഖാംശങ്ങൾ എന്നിവയനുസരിച്ച് വ്യത്യസ്തമായിരിക്കും.

## ദൈർഘ്യവും ഭൂമിശാസ്ത്രവും

വർഗ്ഗം:സമയം ജ്യോതിശാസ്ത്രത്തിൽ
വർഗ്ഗം:രാത്രി
കുമ്പളം

കുക്കുർബിറ്റേസീ സസ്യകുടുംബത്തിലെ ഒരു വള്ളിച്ചെടിയാണ് **കുമ്പളം** അഥവാ **കുമ്പളങ്ങ**. ഇംഗ്ലീഷിൽ വാക്സ് ഗാർഡ് (Wax gourd) അഥവാ ആഷ് ഗാർഡ് (Ash gourd). . കേരളത്തിൽ സാധാരണയായി ഇത് ഒരു പച്ചക്കറിയായി ഉപയോഗിച്ചുവരുന്നു. വള്ളിയായാണ്‌ ഈ ചെടി വളരുന്നത്. പോഷക സമൃദ്ധമായ ഒരു പച്ചക്കറിയാണ് കുമ്പളങ്ങ. ഇതിൽ ഫൈബർ, വിറ്റാമിൻ സി, ബി വിറ്റാമിനുകൾ, കാൽസ്യം, മഗ്‌നീഷ്യം, സിങ്ക്, പൊട്ടാസ്യം, ഫോസ്ഫറസ് തുടങ്ങിയവ അടങ്ങിയിരിക്കുന്നു. അതുകൊണ്ട് തന്നെ ഇവ തികച്ചും ആരോഗ്യകരമാണ്. കേരളത്തിൽ ഓലൻ പോലുള്ള വിഭവങ്ങൾ തയ്യാറാക്കുന്നതിനാണ്‌ പൊതുവേ കുമ്പളങ്ങ ഉപയോഗിക്കുന്നത്. അതുപോലെ തന്നെ കോഴിയിറച്ചി വിഭവങ്ങളിലും കുമ്പളങ്ങ ചേർക്കാറുണ്ട്. കുമ്പളങ്ങ ചേർത്ത ചിക്കൻ കറി കേരളത്തിന്റെ പല ഭാഗത്തും ഉപയോഗിക്കപ്പെടുന്ന ഒന്നാണ്. ഇത് കോഴിയും കുമ്പളങ്ങയും എന്നറിയപ്പെടുന്നു.  കുമ്പളങ്ങ ചേർത്ത് പാചകം ചെയ്ത മാംസ വിഭവങ്ങൾ ഏറെ ആരോഗ്യകരമാണ്. കാരണം ഇതിൽ അടങ്ങിയിരിക്കുന്ന ഫൈബർ തുടങ്ങിയ പോഷകങ്ങൾ മാംസ വിഭവങ്ങളെ കൂടുതൽ ആരോഗ്യകരമാക്കി മാറ്റുന്നു എന്നത് കൊണ്ടാണിത്.   

കുമ്പളങ്ങനീര്‌ ശരീരഭാരം കുറക്കുന്നതിനായി സേവിക്കുന്നവരുണ്ട്. പരിപ്പ് ചേർത്തുള്ള കൂട്ടാൻ ഉണ്ടാക്കുന്നതിനും  കുമ്പളങ്ങ ഉപയോഗിക്കുന്നു. **നെയ് കുമ്പളങ്ങ**, സാധാരണ **ഇടത്തരം കുമ്പളങ്ങ**, **തടിയൻ കായ്** എന്നിങ്ങനെ മൂന്നിനം കുമ്പളങ്ങ സാധാരണയായി കണ്ടുവരുന്നു. ഇതിൽ നെയ് കുമ്പളങ്ങ എന്ന ഇനത്തിനാണ് കൂടുതൾ മതിപ്പുള്ളത്. മിക്ക ഇനങ്ങളിലും കായയ്ക്ക് പുറത്ത്  ശരീരത്തിൽ തറയ്ക്കാവുന്നത്ര കട്ടിയുള്ള രോമങ്ങളും, ശരീരത്ത് പറ്റിപ്പിടിക്കുന്ന തരത്തിൽ വെളുത്ത പൊടിയുമുണ്ട്. കുമ്പളങ്ങ കെട്ടിത്തൂക്കിയിട്ടാൽ ദീർഘ കാലം കേടുകൂടാതെ ഇരിക്കുന്നതായതിനാലും, വളപ്രയോഗമൊന്നും കൂടാതെ ധാരാളം കായ് ഉണ്ടാകുന്നതിനാലും സാധാരണക്കാർക്ക് കൂടുതൽ ആശ്രയിക്കാവുന്ന ഒരിനം വിള ആയി കരുതപ്പെട്ടിരുന്നു. 
'കണ്ണ്കിട്ടുന്ന'തൊഴിവാക്കാൻ വീടിനു മുൻപിൽ കുമ്പളങ്ങ കെട്ടിത്തൂക്കാറുണ്ട്.
## ഔഷധ ഉപയോഗം
രക്തശുദ്ധിക്കും രക്തസ്രാവം തടയുന്നതിനും പറ്റും.കാസരോഗങ്ങൾ ശമിപ്പിക്കും.ബുദ്ധി വർദ്ധിപ്പിക്കും. **കുശ്മാണ്ഡരസായനം** ഉണ്ടാക്കുന്നതിന് ഉപയോഗിക്കുന്നു' 
## രസാദി ഗുണങ്ങൾ
രസം			:മധുരം

ഗുണം		: സ്നിഗ്ധം, ഗുരു

വീര്യം			:ശീതം

വിപാകം		:കടു

## ഔഷധയോഗ്യ ഭാഗം
വിത്ത്, ഫലം

## ചിത്രശാല

Winter_Melon_-_കുമ്പളം_01.JPG|കുമ്പള വള്ളി
Winter_Melon_-_കുമ്പളം_02.JPG|കുമ്പളങ്ങ
Winter_Melon_-_കുമ്പളം_03.JPG|കുമ്പള പൂവ്
Winter_Melon_-_കുമ്പളം_04.JPG|കുമ്പള പൂവും ഇലയും
കുമ്പളവള്ളിയും_പൂവും.jpg|കുമ്പളവള്ളിയും പൂവും
WinterMelonFlower.JPG|കുമ്പളപ്പൂവ്
WinterMelonFlower2.JPG|കുമ്പളപ്പൂക്കൾ
WinterMelonFlowerBud.JPG|കുമ്പള പൂമൊട്ട്
Pumpkin flower immature.jpg|പൂമൊട്ട്
കുമ്പളം.jpg
Winter melon kumbalanga.jpg
Giant Winter Melon.jpg|തടിയൻകായ് എന്നറിയപ്പെടുന്ന, വലിയ ഇനം കുമ്പളങ്ങ


## അവലംബം


## പുറത്തേക്കുള്ള കണ്ണികൾ

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:കുക്കുർബിറ്റേസീ
വർഗ്ഗം:കേരളത്തിലെ സസ്യജാലം
നെല്ലിക്കുഴി

എറണാകുളം ജില്ലയുടെ കിഴക്കേ അറ്റ‍ത്തുളള കോതമംഗലം താലൂക്കിലെ ഒരു ഗ്രാമമാണ് **നെല്ലിക്കുഴി**. ഇവിടത്തെ പ്രധാന വരുമാന മാർഗ്ഗം തടി അധിഷ്ടിതമായ വ്യവസായമാണ്. ഏകദേശം 400 ഓളം ഗൃഹോപകരണ വില്പ്പനശാലകൾ ഇവിടെയുണ്ട്. കേരളത്തിന്റെ എല്ലാ ഭാഗത്തു നിന്നും ധാരാളം ആവശ്യക്കാർ ഇവിടെയെത്തുന്നുണ്ട്.
5 കിലോമീറ്റർ കിഴക്ക്  കോതമംഗലം ആണ് അടുത്ത പട്ടണം. മുവാറ്റുപുഴ 13 കിലോമീറ്റർ തെക്കു പടിഞ്ഞാറായി സ്ഥിതി ചെയ്യുന്നു, ചോള രാജാക്കന്മാരുടെ ആസ്ഥാനമായിരുന്ന തൃക്കാരിയൂർ ഈ പഞ്ചായത്തിന്റെ ഭാഗമാണ്. കേരളത്തിലെ പ്രധാന വിനോദ സഞ്ചാര കേന്ദ്രമായ "മൂന്നാർ" ഇവിടെ നിന്നും 86 കിലോമീറ്റർ മാത്രം അകലേയാണ്. കേരളത്തിലെ പ്രധാന പാതയായ ആലുവ-മൂന്നാർ (AM Road) ഇതു വഴി കടന്നു പോകുന്നു.

## പ്രധാന വിദ്യാഭ്യാസ സ്ഥാപനങ്ങൾ
*പഞ്ചായത്ത് യു.പി. സ്കൂൾ, നെല്ലിക്കുഴി,
*ഇളമ്പ്ര എൽ. പി. സ്കൂൾ. ഇളമ്പ്ര  
*ഗവ. യു. പി. സ്കൂൾ, കുറ്റിലഞ്ഞി,
*മോഡൽ ഹയർ സെക്കൻഡറി സ്കൂൾ, ചെറുവട്ടൂർ,
*ദേവസ്വം ബോർഡ് ഹൈസ്കൂൾ, തൃക്കാരിയൂർ
*ഇന്ദിരാഗാന്ധി കോളേജ് ഓഫ് ആർട്സ് ആന്റ് സയൻസ്, നെല്ലിക്കുഴി,
*മാർ ബസേലിയോസ് ഡന്റൽ കോളേജ്, നെല്ലിക്കുഴി,
*മാർ ബസേലിയോസ് നഴ്സിങ് കോളേജ്, നെല്ലിക്കുഴി,
*നങേലിൽ ആയൂർവേദ മെഡിക്കൽ കോളേജ്, നങേലിപ്പടി, നെല്ലിക്കുഴി,
*ഇന്ദിരാഗാന്ധി ഡന്റൽ കോളേജ്, നെല്ലിക്കുഴി.
*ഇന്ദിരാഗാന്ധി വനിതാ എഞ്ചിനീയറിംഗ് കോളേജ്, നെല്ലിക്കുഴി.
*ഇന്ദിരാഗാന്ധി പാരാമെഡിക്കൽ കോളേജ്,
*എൻ.ഇ.സി.റ്റി ഇംഗ്ലീഷ് മീഡിയം സ്കൂൾ, ചെറുവട്ടൂർ
*എം.ഇ.എസ്.പബ്ലിക് സ്കൂൾ, തങ്കളം
*അൽ-അംമൽ പബ്ലിക് സ്കൂൾ, നെല്ലിക്കുഴി
*മാർത്തോമാ എൽ.പി സ്കൂൾ, പാനിപ്ര
*ധർമ്മഗിരി നഴ്സിംഗ് കോളേജ്, നെല്ലിക്കുഴി

## ആശുപത്രികൾ
* NIMS ഹോസ്പിറ്റൽ
* പീസ് വാലി
* നങ്ങേലിൽ ആയുർവേദ മെഡിക്കൽ കോളേജ്, നങ്ങേലിപ്പടി, നെല്ലിക്കുഴി
* ഇന്ദിരാഗാന്ധി ഡന്റൽ കോളേജ്, നെല്ലിക്കുഴി
* മാർ ബസേലിയോസ് ഡന്റൽ കോളേജ്, നെല്ലിക്കുഴി
* ഗവ. PHC ചെറുവട്ടൂർ,
* ഗവ.ഹോമിയോ ചിറപ്പടി, നെല്ലിക്കുഴി
* ഗവ. ആയുർവേദ ആശുപത്രി, ചെറുവട്ടൂർ
* സഞ്ജീവിനി ഹോമിയോ ക്ലിനിക്, നെല്ലിക്കുഴി
* റിലീഫ് ഹോമിയോ ക്ലിനിക്, ചെറുവട്ടൂർ
* കാനാട്ട് ഹോമിയോ ക്ലിനിക്, ചെറുവട്ടൂർ
*തണൽ പാലിയേറ്റീവ് കെയർ ക്ലിനിക്,നെല്ലിക്കുഴി

വർഗ്ഗം:എറണാകുളം ജില്ലയിലെ ഗ്രാമങ്ങൾ
ഭൂമദ്ധ്യരേഖ

right|thumb|200px|ഭൂമദ്ധ്യരേഖ കടന്നുപോകുന്ന കെനിയയിലെ ഒരു ടൂറിസ്റ്റ് കേന്ദ്രത്തിൽ, ഇക്കാര്യം വഴിയരികിൽ ഉള്ള ഒരു ഫലകത്തിൽ പ്രദർശിപ്പിച്ചിരിക്കുന്നു
[right|thumb|250px|ഭൂമദ്ധ്യരേഖ [Ilhéu das Rolas-നു കുറുകെ കടന്നുപോകുന്നു, സാഓ ടോമെ ആന്റ് പ്രിൻസിപ്പെയിൽനിന്ന്]]

ഭൂമിയുടെ പ്രതലത്തിൽ, ദക്ഷിണധ്രുവത്തിൽനിന്നും ഉത്തരധ്രുവത്തിൽനിന്നും തുല്യ അകലത്തിലായി രേഖപ്പെടുത്താവുന്ന ഒരു സാങ്കൽ‌പിക രേഖയാണ്‌ **ഭൂമദ്ധ്യരേഖ** (ഇംഗ്ലീഷിൽ: **Equator** (ഇക്വേറ്റർ)). 00 അക്ഷാംശ രേഖയാണ് ഭൂമദ്ധ്യരേഖ. ഇത് ഭൂമിയെ ഉത്തരാർദ്ധവും ദക്ഷിണാർദ്ധവുമായി വിഭജിക്കുന്നു. മറ്റു ഗ്രഹങ്ങളുടെയും ആകാശവസ്തുക്കളുടെയും മദ്ധ്യരേഖകൾ സമാനമായ രീതിയിലാണ്‌ നിർ‌വചിക്കുന്നത്.40,075 കിലോമീറ്ററാണ് (24,901 മൈൽ) ഭൂമദ്ധ്യരേഖയുടെ ആകെ ദൈർഘ്യം. ഇതിന്റെ  78.7% കടലിലൂടെയും 21.3% കരയിലൂടെയും കടന്നുപോകുന്നു.

ഇക്വഡോർ എന്ന രാജ്യത്തിന്‌ ആ പേര്‌ വന്നത് ഭൂമദ്ധ്യരേഖ അതിലൂടെ കടന്നു പോകുന്നതിനാലാണ്‌. ഭൂമധ്യരേഖയുടെ സ്പാനിഷ് പേരാണ് ഇക്വഡോർ എന്നത്.

## അക്ഷാംശം

ഭൂമദ്ധ്യരേഖക്ക് സമാന്തരമായി ഉത്തരാർദ്ധഗോളത്തിലും ദക്ഷിണാർദ്ധഗോളത്തിലും രേഖപ്പെടുത്താവുന്ന രേഖകളെയാണ്‌ അക്ഷാംശം എന്നു പറയുന്നത്.
## ഭൂമദ്ധ്യരേഖ കടന്നുപോകുന്ന രാജ്യങ്ങൾ
14 രാജ്യങ്ങളിലൂടെ ഭൂമദ്ധ്യരേഖ കടന്നുപോകുന്നുണ്ട്. ഗ്രെനിച്ച് രേഖയിൽ നിന്നുതുടങ്ങി കിഴക്കോട്ട് എന്ന ക്രമത്തിലാണ് ഈ പട്ടികയിൽ രാജ്യങ്ങളെ ക്രമീകരിച്ചിരിക്കുന്നത്. 

വർഗ്ഗം:ഭൂപ്രകൃതിശാസ്ത്രം
വർഗ്ഗം:അക്ഷാംശരേഖകൾ